PRIRODNIM REŠENJIMA PROTIV KLIMATSKIH PROMENA · Kraljevo Online\nNaslovnaVESTIPRIRODNIM REŠENJIMA PROTIV KLIMATSKIH PROMENA\nRešenja zasnovana na prirodi imaju ključnu ulogu u ublažavanju klimatskih promena i smanjenju rizika od katastrofa\nU Srbiji je rizik od poplava prepoznat kao narastajuća pretnja za ljude i njihovu imovinu, dok rizik od poplava pogađa oko 22% stanovništva u 38 opština u Srbiji. Imajući u vidu nedavnu istoriju poplava i drugih klimatskih katastrofa, kao i napredak u oblasti planiranja i upravljanja smanjenjem rizika od katastrofa, Srbija je odabrana kao jedna od dve zemlje u kojima će se sprovoditi pilot projekat Rešenja zasnovanih na prirodi u okviru ADAPT inicijative.\nKancelarija za istočnu Evropu i centralnu Aziju Međunarodne unije za zaštitu prirode (IUCN) u saradnji za Kancelarijom za upravljanje javnim ulaganjima Vlade Republike Srbije, organizovala je danas sastanak na kome se sa ključnim partnerima i saradnicima u Srbiji razgovaralo o primeni Rešenja zasnovanih na prirodi u cilju sprečavanja negativnog uticaja klimatskih promena i smanjenja rizika od katastrofa.\n„U poslednje vreme svedoci smo sve učestalijih i intenzivnijih nepogoda koje nanose velike štete ljudima i prirodi. Prirodne katastrofe samo su jedno od lica klimatskih promena koja direktno utiču na našu svakodnevicu. Potrebno je da reagujemo brzo i na svim nivoima ako želimo da smanjimo rizike po živote, imovinu, kao i dalju degradaciju životne sredine i adekvatno se prilagodimo izmenjenim klimatskim uslovima. Rešenja zasnovana na prirodi imaju ključnu ulogu u ublažavanju klimatskih promena i smanjenju rizika od katastrofa. Da bi ova rešenja bila efikasna, ona moraju biti prepoznata i uključena u sve važne strategije, zakone, akcione i finansijske planove“ naglasio je Boris Erg, direktor Regionalne kancelarije za istočnu Evropu i centralnu Aziju IUCN-a, čije je sedište u Beogradu. „Izuzetno nam je drago što su Kancelarija za upravljanje javnim ulaganjima, Grad Kraljevo i drugi partneri pokazali spremnost da prihvate ovaj koncept i primene ga na konkretnom primeru na terenu u Kraljevu“, dodao je on.\n„Prethodnih sedam godina koliko Kancelarija postoji, svedoci smo sve učestalijih padavina i poplava u nekim delovima naše zemlje, a naročito u slivu Zapadne Morave. Vlada Republike Srbije ulaže značajna sredstva u jačanje otpornost naše zemlje na prirodne katastrofe. Preventivne mere smo dužni da sprovodimo konstantno i brinemo o našoj bezbednosti ne samo nakon poplava kroz proces obnove, nego i u mirno vreme. Prirodna preventivna rešenja nam pomažu da budemo otporniji na nepogode, ali i da ujedno sačuvamo biljni i životinjski svet i živimo bezbedno u skladu sa prirodom. Kancelarija će uvek podržavati i učestvovati u ovakvim projektima i zahvaljujemo se Švedskoj na donaciji koja je usmerena na nalaženje ovakvih rešenja u prevenciji ne samo u našoj državi već u celom regionu” naglasila je Sandra Nedeljković, v.d. zamenice direktora Kancelarije za upravljanje javnim ulaganjima.\nZapadni Balkan spada u najugroženija područja sa aspekta klimatskih promena i negativnog uticaja na brojne sektore i oblasti života. U Srbiji je rizik od poplava prepoznat kao rastuća pretnja za ljude i njihovu imovinu. Rizik od poplava pogađa oko 22% stanovništva u 38 opština u Srbiji. Imajući u vidu nedavnu istoriju poplava i drugih klimatskih katastrofa, kao i napredak u oblasti planiranja i upravljanja smanjenjem rizika od katastrofa, Srbija je odabrana kao jedna od dve zemlje u kojima će se sprovoditi pilot projekat Rešenja zasnovanih na prirodi u okviru ADAPT inicijative.\nKao deo ADAPT inicijative, koju finansira Švedska agencija za međunarodni razvoj i saradnju (Sida) i Međunarodna unija za zaštitu prirode (IUCN), od marta 2020. godine sprovedeno je niz aktivnosti kako bi se povećala otpornosti ekosistema i ljudskih zajednica na izmenjene klimatske uslove i smanjio rizik od daljih katastrofa u zemljama Zapadnog Balkana, primenom Rešenja zasnovanih na prirodi (RZP). Koncept Rešenja zasnovanih na prirodi (RZP) predstavlja aktivnosti usmerene na zaštitu, održivo upravljanje i obnavljanje ekosistema, čija primena u isto vreme koristi prirodi i čovečanstvu, i koja se sve češće sprovode širom planete. Neka od tih rešenja podrazumevaju pošumljavanje, izgradnju zelene infrastrukture u gradovima, održivu poljoprivredu ili zaštitu priobalnih područja. U okviru Pariskog sporazuma više od 130 zemalja već je uključilo Rešenja zasnovana na prirodi u svoje nacionalne planove za prilagođavanje klimatskim promenama. Kao jedan od napora ove inicijative, na srpski jezik je preveden IUCN Globalni Standard za Rešenja zasnovana na prirodi™, koji predstavlja prvi i jedinstveni set mera za primenu RZP namenjen predstavnicima vladinog, privrednog i nevladinog sektora. Upotreba ovog Standarda obezbedila bi efikasnije sprovođenje RZP i maksimalno upotrebu njihovog potencijala kao odgovora na klimatske promene, ali i na druge globalne društvene izazove poput dostupnosti hrane i vode, zdravlja ljudi, ekonomskog i društvenog razvoja, itd.\nU Srbiji se nalazi i jedno od dva odabrana pilot područja na Zapadnom Balkanu za primenu RZP na terenu – Grad Kraljevo, koji spada u jedne od najugroženijih kada su u pitanju prirodne katastrofe. U Kraljevu je uspešno završena prva faza pilot projekta u okviru koje je tim stručnjaka sagledao mogućnosti za primenu RZP uzimajući u obzir stanje šumskih ekosistema i biodiverziteta na odabranoj lokaciji, ali i društveno-ekonomske parametre i dao preporuke za njihovo sprovođenje. Čitav proces sproveden je uz aktivno učešće i podršku Kancelarije za upravljanje javnim ulaganjima i Odeljenja za civilnu zaštitu Grada Kraljeva. Počeci radova očekuju se početkom sledeće godine, a odabrana lokacija za primenu Rešenja zasnovana na prirodi kako bi se smanjio rizik od poplava i povećala otpornost ondašnjeg stanovništva na katastrofe su Gledićke planine.\nViše informacija o ADAPT inicijativi možete pogledati na internet stranici projekta.


За фингирану ексхумацију у Бућа Потоку 1,7 милиона КМ | Јадовно 1941.\nZa fingiranu ekshumaciju u Buća Potoku 1,7 miliona KM\nDatum objave: ponedeljak, 8 decembra, 2014\nZa pripremu, probno kopanje i ekshumaciju na sarajevskoj deponiji u naselju Buća Potok, koji nisu dali rezultate, Tužilaštvo BiH potrošilo je 1,2 miliona KM, za sanaciju lokacije traži dodatnih 500.000 KM, a u udruženjima koja okupljaju porodice nestalih tvrde da je svjesno kopano površno i na pogrešnim mjestima da ostaci ubijenih ne bi bili pronađeni.\nU isto vrijeme za prošlogodišnje probno kopanje i ekshumaciju na toj lokaciji firmama “Kopko” i “Bajo” iz Istočnog Sarajeva isplaćeno je samo 120.000 KM od 280.000 KM, piše “Glas Srpske”.\n]”S obzirom na to da ovim firmama nije bio isplaćen novac, one su odustale od radova, pa je angažovana firma `Gradsko groblje` iz Visokog, ali niko ne zna koliko je novca ona dobila”, kaže izvor “Glasa”.\nIskopavanja su nekoliko puta prekidana, lokacije na kojima su radovi obavljani više puta mijenjane, da bi u aprilu ove godine sve bilo obustavljeno bez ijednog pronađenog tijela.\nList navodi da u udruženjima koja okupljaju porodice nestalih tvrde da postoje dokazi da su na deponiju bacani ubijeni sarajevski Srbi, ali da se svjesno kopalo površno i na pogrešnim mjestima da njihovi ostaci ne bi bili pronađeni.\nPredsjedavajući Savjetodavnog odbora Instituta za nestala lica BiH Milan Mandić kaže da je tačno da glavni tužilac Tužilaštva BiH Goran Salihović tvrdi da je za traženje nestalih u Buća Potoku potrošeno više od milion KM.\n“Na razgovoru kod Salihovića bio sam krajem avgusta. Tada je i meni rekao da je za radove u Buća Potoku potrošeno 1,2 miliona KM, što me zaprepastilo. Ne znam na šta je moglo otići toliko novca. Znam samo da je Tužilaštvo firmama iz Istočnog Sarajeva ostalo dužno 160.000 KM, a dug je svjesno napravljen da ih otjeraju sa tog posla”, kaže Mandić.\nOn dodaje da je za nastavak ekshumacije angažovano “Gradsko groblje” iz Visokog, a da je iz tog procesa isključen Institut, čime su prekršeni Zakon o nestalim licima i naredba Suda BiH. Prema tom zakonu, ekshumaciju vrši isključivo Institut pod patronatom postupajućeg tužioca.\nU Tužilaštvu su krajem aprila potvrdili da su u Buća Potoku obustavljeni svi radovi na traženju i ekshumaciji posmrtnih ostataka ubijenih sarajevskih Srba. Tada su rekli da se čeka stručni nalaz vještaka geodetske struke o bezbjednosti daljeg kopanja.\nNa sarajevskoj deponiji 18. oktobra prošle godine po naredbi Tužilaštva BiH započeta je ekshumacija na novom lokalitetu nakon što je prethodna ekshumacija prekinuta 30. avgusta, jer Tužilaštvo nije izmirilo obaveze prema firmama iz Istočnog Sarajeva.\nTužilaštvo je ekshumaciju na drugom mjestu započelo navodno na osnovu satelitskih snimaka angažujući firmu “Gradsko groblje” iz Visokog.\nRAJILIĆ: RASVIJETLITI UBISTVA SRPKINjA U SARAJEVU I GORAŽDU\nTUŽILAŠTVO BiH SRAMNO IGNORIŠE STRADANjE SRBA U SARAJEVU!


Sajam frizura 2012 u Delta Cityju - Dan u Beogradu\nNaslovna » Izlasci » Sajmovi » Sajam frizura 2012 u Delta Cityju\nAh Neša 17. septembar 2012. Sajmovi Postavite komentar\nFestival frizura „Hair Fair 2012“, u organizaciji Pero Art Centra i Delta Cityja, biće održan od 18. do 20. septembra u centralnom atrijumu šoping mola.\nFestival ovakve vrste po prvi će biti organizovan na našim prostorima, a po svom sadražaju se neće razlikovati od međunarodnih. Cilj je da se javnosti predstave i promovišu saloni za negu kose kao i distributeri najpoznatijih frizerskih proizvoda.\nPosetiocima Delta Cityja biće predstavljene kompanije koje distribuiraju ili proizvode linije preparata za kosu, frizerske akademije kao i radnje sa opremom za frizerske salone. Manifestaciju će obeležiti i takmičenje za zaštitno lice frizerskog salona „Hairlovers“. (danubeogradu.rs)\nPrethodni Do Milana aviokompanijom „Air One“\nSledeći The Bite u klubu „Kuglaš“


Postupak protiv tri gradonačelnika : Nadlanu.com\nPostupak protiv tri gradonačelnika\nObjavljeno 13. avg 2012. / 12:25:00\nBEOGRAD, 13. avgusta 2012. (Beta) - Agencija za borbu protiv korupcije pokrenula je postupak protiv gradonačelnika Zaječara, Loznice i Pirota koji su istovremeno i poslanici u Skupštini Srbije, zbog stupanja na drugu funkciju bez saglasnosti Agencije, saopšteno je u ponedeljak.\nGradonačlenici Zaječara Boško Ničić, Loznice Vidoje Petrović i Pirota Vladan Vasić, svi iz Ujedinjenih regiona Srbije, su stupanjem na drugu funkciju bez saglasnosti Agencije prekršili član 28. stav 4. Zakona o Agenciji za borbu protiv korupcije.\nZakonom o Agenciji je propisano da javnim funkcionerima koji povrede član 28. stav 4. druga funkcija prestaje po sili zakona.\nNičić, Petrović i Vasić imali su zakonsku obavezu da u roku od tri dana od stupanja na funkciju gradonačelnika Agenciji podnesu zahtev za davanje saglasnosti za vršenje druge funkcije, što oni nisu uradili.\nAgencija za borbu protiv korupcije je saopštila da nastavlja da proverava sve narodne poslanike i gradonačelnike, odnosno predsednike opština i pokrenuće isti postupak protiv svih za koje postoji sumnja da su povredili član 28. stav 4. Zakona o Agenciji za borbu protiv korupcije.


Mali: Prijava za 100 evra pomoći za mlade od 15. do 30. januara - Ekonomija - Dnevni list Danas\nPočetna » Vesti » Ekonomija » Mali: Prijava za 100 evra pomoći za mlade od 15. do 30. januara\nMali: Prijava za 100 evra pomoći za mlade od 15. do 30. januara\nDanas Online06.01.2022. 10:26\nMinistar finansija u Vladi Republike Srbije Siniša Mali izjavio je danas da prijava za 100 evra pomoći mladima od navršenih 16 do navršenih 29 godina počinje 15. januara i da će trajati do 30. januara, saopštilo je Ministarstvo finansija.\n„Proces prijave je veoma jednostavan, zapravo je isti kao što je bio i za prijavu za 100 evra, potom za 30+30, a onda i za 20 evra koji su isplaćeni u decembru. Na portalu Uprave za trezor je potrebno uneti ime i prezime, jedinstveni matični broj, broj lične karte i da se izabere banka gde je otvoren račun, a ako ga nema, bira se ime banke gde ćemo mi otvoriti namenski račun“, naveo je on gostujući na TV Pink, i dodao da će primaoci socijalne pomoći i lica na izdržavanju kaznenih sankcija ovu pomoć dobiti automatski.\nKako se navodi u saopštenju. Mali je podsetio da su prethodnih dana, u okviru rubrike „Pitajte ministra finansija“, koju je pokrenuo na svom Instagram profilu, građani imali priliku da postavljaju pitanja u vezi sa isplatom 100 evra jednokratne pomoći mladima između 16 i 29 godina.\n„Bilo je dosta lepih komentara. Tako je jedan mladić naveo da će 100 evra iskoristiti da zaprosi devojku, dok će drugi mladić tu pomoć iskoristiti za plaćanje rate za letovanje. Ovim smo stvorili lepu atmosferu, a to smo i želeli da postignemo. To je prilika da pokažemo koliko je naša država jaka, stabilna“, naveo je Siniša Mali.\nPodsetio je da je prošle godine ostvarena stopa rasta od 7,5 odsto, a to uz rezultat iz 2020. godine, pokazuje da Srbija, odmah iza Irske koja nije uporediva, ima najveću stopu rasta.\n„Dakle, Srbija pobeđuje u ekonomiji, i to u doba najveće ekonomske krize ikada koja je izazvana pandemijom kovida 19. Javne finansije su nam stabilne, imamo novca, u ovom trenutku preko 200 milijardi dinara na računu. Želimo svima da pokažemo da smo stabilni, a da sa druge strane brinemo i da je država tu kada je najpotrebnije“, istakao je on.\nMinistar finansija je naglasio da će 14. januara biti uplaćeno 10.000 dinara svim zdravstvenim radnicima u zemlji, kao što je predsednik Srbije Aleksandar Vučić i obećao, a da će penzioneri uplatu od 20.000 dinara dobiti 10. februara.\n„Teške dve godine su iza nas, zato ovu počinjemo u lepom raspoloženju. Ali, u te dve godine, pomogli smo i privredu i građane i ostvarili izuzetan rezultat, i po stopi rasta i po stabilnosti naših javnih finansija. Ovo je prilika da deo svega toga vratimo našim građanima, pogotovo onima koji su najstariji, ali i mladima, da pokažemo koliko država brine i da na njih nije zaboravila“, rekao je on.\nMali je podsetio i da su od 1. januara povećane penzije za 5,5 odsto, da je veća minimalna cena rada za 9,4 procenata i da sada iznosi 300 evra, kao i da su uvećane plate u javnom sektoru u proseku za 7,4 odsto.\nNapomenuo je i da od 1. januara država isplaćuje 300.000 dinara za prvo dete, kao i dodatnih 100.000 za drugo i treće dete, pored pomoći koja je i do sada isplaćivana.\n„Neki su komentarisali da je to veliki trošak, ali mi ne smatramo da su u pravu. Jer, šta će nama sve one investicije i auto-putevi ako nema dece? Pronatalna politika je za nas veoma važna“, istakao je on.\n„Država će dati novac za učešće, najveći deo ćemo mi obezbediti. Time dajemo mogućnost mladima da kupe prvi stan, da ih podstaknemo da razmišljaju o potomstvu. To je važan faktor, da oni znaju da su sigurni i da imaju podršku kada se opredeljuju za prvo dete. Bitno je da imaju svoj stan i sigurnost“, rekao je Siniša Mali, i dodao da će ovih dana biti precizirani detalji.\nOdgovarajući na pitanje kako komentariše kupovinu fudbalskog kluba Sautemton, od strane Dragana Šolaka, Mali je rekao da smatra da je građanima Srbije sada mnogo jasnije čime se i Šolak i Dragan Đilas bave.\n„Moje pitanje za njih je odakle taj novac? Gde ga je Šolak zaradio? Kada dajete 100 miliona funti za klub koji nije jedan od vodećih, pa koliko vi zapravo novaca imate? Sada su jasniji napadi Šolaka i njegovih medija kada je Telekom preuzeo prava za prenos Premijer lige. A govoreći o Šolaku i Đilasu, oni zaista imaju neverovatan novac, ali onaj koji je opljačkan, jer setite se, SBB je svojevremeno bespravno polagao svoje kablove… Sada se i Đilas šali, njegov je pristup veoma zanimljiv, jer „duhovito“ zapitkuje – da li je on kupac, ili Šolak. Samo zamislite da je neko koje povezan sa nama kupio neki fudbalski klub, pa od toga bi napravili hajku neviđenih razmera“, naveo je Mali, i zaključio da je reč o tajkunskoj organizaciji, koja čini sve kako bi se vratila na vlast u Srbiji, kako bi opravdala i kupovinu Sautemtona i sav novac koji su uložili u kampanju protiv sadašnjih nosilaca vlasti.\n100 evradrzavna pomocnovcana pomocSiniša MaliBeograd


"Pomoć države za "večite" neće biti bezuslovna" - Sportske.net\n"Pomoć države za "večite" neće biti bezuslovna"\nPotpredsednik Vlade Srbije Aleksandar Vučić najavio je da će država učiniti ono što je u njenoj moći da bi "večiti" dobili preko potrebnu pomoć ali da će čelni ljudi dva najveća kluba u Srbiji morati da pokažu da su spremni na neophodne promene.\nDugovi "večitih" rivala prema državi nisu mali a plaćanje poreza obaveza je koja se ne može tek tako staviti na čekanje samo zbog imena Crvene zvezde i Partizana.\nZaduživanja su se gomilala i dovela do toga da su fudbalski i košarkaški klubovi Crvena zvezda i Partizan došli na rub egzistencije o čemu je posvedočio i potpredsednik Vlade Srbije, gospodin Aleksandar Vučić.\nOn je danas govorio o tome kako će država učiniti sve što je u njenoj moći da bi pomogla "večitima" ali i da će ta pomoć biti uslovljena spremnošću dva najveća srpska kluba da sarađuju.\n"I Zvezda i Partizan duguju mnogo za porez - tu mislim i na fudbalske i košarkaške klubove. Moramo da napravimo reprogram tih poreskih dugova. Mislim da će država preduzeti ono što država može da preduzme" rekao je Vučić.\nČinjenica je da će "večiti" morati da dokažu da imaju želju da otplate svoja dugovanja što neće biti kratkotrajan proces ali je svakako izvodljiv ukoliko se posluje na pravi način.


Sasvim drugačije iskustvo uživanja u kafi - Lux Life luksuzni portal\nKafa je ono što pokreće čitav svet… ona nam pruža par trenutaka mira ujutru i daje nam priliku da izbistrimo svoj um, pre nego što se upustimo u izazove koje pred nas donosi novi dan…\nKafa sve čini lepšim mestom, uvek je deo razgovora između prijatelja, porodice i voljenih, poput čarobnog napitka koji svojim mirisom opija. Ukoliko ste ljubitelj kafe, onda definitivno imamo sjajne vesti za vas – kompanija SMEG i Lavazza udružile su svoje snage i kreirale novi Modo Mio aparat za kafu sa kapsulama.\nLavazza A Modo Mio aparat za kafu pružiće vam sasvim novo iskustvo uživanja u kafi, za koje biste obično morali da posetite kafeteriju. Ovaj aparat se lako koristi i održava, što će vam biti od posebnog značaja kada ujutru, još uvek pospani i vezani za zemlju snova, dajete sve od sebe kako biste se razbudili. U zavisnosti od vaših želja, jednostavnim pritiskom na dugme, određujete koju kafu želite da popijete.\nSMEG je definitivno ostavio svoj lični pečat na ovom aparatu, koji će se zahvaljujući svom uglađenom dizajnu neverovatno lako uklopiti u svako okruženje u kom se nađe. Dostupan je u tri živahne boje – crnoj, crvenoj i krem.


Sjajne juniorke u finalu Evropskog prvenstva - Soskanal\n» Sjajne juniorke u finalu Evropskog prvenstva\nObjavio Bojan Đokić 12/08/2017 - 22:42\nŽenska juniorska reprezentacija Srbije, igračice rođene 1999. godine i mlađe, plasirala se u finale Evropskog prvenstva koje se održava u Šopronu (Mađarska). Izabranice selektora Miloša Pavlovića napravile su pravi podvig i bukvalno, u nezaboravnom polufunalnom duelu, bacile na kolena fizički dominantnu selekciju Francuske. Srpske juniorke su oba poluvremena bile u dvocifrenom zaostatku, ali su neverovatnom igrom u poslednjih 10 minuta, predvođene sjajnim kapitenom Ivanom Katanić uspele da naprave čudesan preokret o kome će se godinama pričati: Srbija – Francuska:66:48 (14:15, 11:11, 14:17, 27:5). Protivnik reprezentaciji Srbije u velikom finalu koje je na progamu u nedelju od 20:15 časova biće selekcija Belgije koja je u prvom polufinalu savladala Češku sa 63:49 .\nHrabro su ušle od samog početka srpske reprezentativke u duel sa snažnom selekcijom Francuske. Rival je pre svega zahvaljujući ofanzivnom skoku bio većim delom prve četvrtine u blagom vođstvu, da bi odlična Ivana Ktanić trojkom donela Srbiji prednost na isteku 10. minuta – 14:13. Selektor Pavlović bio je primoran da zatraži tajm-aut, jer njegove izabranice više od tri minuta nisu poentirale u drugoj četvrtini. Nastavili su se problemi srpskih juniorki u organizaciji napada što su rivalke iskoristile da dođu do dvocifrene prednosti – 24:14 (15. minut). Preko borbene Mine Đorđević, Nevene Naumčev i Teodore Turudić, Srbija je uzvratila serijom 11:2 i uhvatila rezultatski priključak do kraja prvog poluvremena 26:25.\nFrancuskinje su snažno i agresivno krenule u trećoj četvrtini, uspele da iznenade naše košarkašice i serijom 11:2 ponovo dođu do nove dvocifrene prednosti – 37:27. Trojka Ivane Katanić i poeni Ivane Race još jednom su vratili Srbiju u igru na isteku 30. minuta – 43:39. Izvanredna Ivana Katanić postiže dve trojke, ubacuje čak dest vezanih poena na početku finalne deonice i donosi Srbiji retko viđen prokret 49:43. Neverovatnu seriju našeg tima od 12:0 zaokružila je Marta Vulović – 51:43, da bi nepogrešiva Katanić povisila na 53:44 u 35. minutu. Tek posle šest i po minuta u poslednjoj četvrtini Francuskinje su došle do prvih poena iz igre i smanjile 53:46. Kad je Nevena Dimitrijević pogodila trojku za 61:48 na samo 70 sekundi pre kraj slavlje na našoj klupi moglo je da počne. Samo nekoliko tenutaka kasnije, sve je bilo gotovo. Srbija je deklasirala Francusku sa 66:48 i plasirala se u veliko finale u kome će se protiv selekcije Belgije boriti za zlatnu medalju!


Trgovska gora: Hrvatska ne želi da zagađuje svoje vode, ali hoće Unu - mojusk.ba\nNedavno je u medijima objavljena informacija kako Hrvatska ne odustaje od izgradnje odlagališta nuklearnog otpada na Trgovskoj gori, u blizini granice sa BiH. U ovom odlagalištu bi, kako je u svojoj izjavi za Deutsche Welle potvrdio direktor Državnog zavoda za radiološku i nuklearnu sigurnost Hrvatske Saša Medaković, trebalo da bude uskladišten i nuklearni otpad iz elektrane Krško.\n– Trgovska gora ne bi bila trajno odlagalište, već samo nadzemno skladište na period od 20 do 30 godina, dok nuklearka ne prestane s radom i ne bude uklonjena. Onda ćemo vidjeti koliko tog otpada zaista ima i tražit ćemo novo rješenje, u Hrvatskoj, Sloveniji ili možda nekoj trećoj zemlji, koja će tada biti spremna prihvatiti nuklearni otpad – kazao je Medaković.\nPrema njegovim navodima, Slovenija je predlagala da se odlagalište gradi u Vrbinama, u neposrednoj blizini nuklearke u Krškom, ali je Hrvatska prije oko mjesec definitvno odbila ovaj prijedlog, uz obrazloženje da bi se on nalazio u blizini rijeke Save, odnosno da bi bio ukopan u blizini podzemnih voda iz kojih se napaja grad Zagreb.\nOvakve informacije su nas ponukale da kontaktiramo Državnu agenciju za radiološku i nuklearnu sigurnost BiH, sa pitanjem šta nadležne domaće institucije čine kako bi se spriječila izgradnja odlagališta nuklearnog otpada u blizini granice sa BiH, koje bi moglo zagaditi vodotok rijeke Une i njenih pritoka, što bi imalo katastrofalne posljedice po stanovništvo, ali i sav živi svijet na obalama ove rijeke, sve do njenog ušća u Savu.\nPrema informaciji koju smo dobili iz spomenute bh. agencije, u ovoj instituciji nemaju nikakvu novu informaciju o tome da je Hrvatska donijela konačnu odluku o izgradnji odlagališta na Trgovskoj gori.\n– Republika Hrvatska ima Stratešku studiju, na koju su predstavnici BiH izrazili nezadovoljstvo, pošto je u njoj veoma površno obrađen prekogranični utjecaj na BiH. Na zahtjev DRARNS-a (Državna agencija za radiološku i nuklearnu sigurnost BiH), pripremljen je dokument od predstavnika akademske zajednice, pod nazivom “Stručno mišljenje: Nedostaci dokumenta “Strateška studija za nacionalni program provođenja Strategije zbrinjavanja RAO (radioaktivni i atomski otpad), iskorištenih izvora i istrošenog nuklearnog goriva”, u kojem su utvrđeni propusti u studiji, primjedbe i pitanja – saopćili su nam iz spomenute bh. agencije, uz podsjećanje da je Vijeće ministara u martu 2016. godine formiralo radnu grupu zaduženu za ovaj problem, a na čijem čelu se nalazi ministrica prostornog uređenja, građevinarstva i ekologije RS-a.\nIz Agencije nam nisu mogli ništa reći u vezi sa mogućim pokretanjem tužbe BiH protiv Hrvatske pred nadležnim međunarodnim institucijama jer, kako nam je saopćeno, odluku o tome treba da donese Vijeće ministara BiH.


Na tradicionalnom novogodišnjem koncertu održanom večeras u Velikoj većnici Gradske kuće, Subotički simfonijski orkestar predstavio se atraktivnim repertoarom. Sjajnim izvođenjem dela Štrausa, Dvoržaka, Hačaturjana i Čajkovskog, ovaj orkestar, sastavljen od vrhunskih solista i orkestarskih muzičara, oduševio je subotičku publiku.\nSubotički simfonijski orkestar je imao fantastičnu dinamiku. Forte (forte, jako) koji je obično glasan, kod njih zvučao mekano i toplo, a pijano (piano, tiho), koji krasi evropske i svetske orkestre, krasio je na večerašnjem koncertu i ovaj orkestar. Za ovakvo sviranje orkestra ogromne zasluge imao je i dirigent Mikica Jevtić, stalni dirigent Srpskog narodnog pozorišta u Novom Sadu.\nSolistkinju koloraturni sopran, Aleksandru Stanković publika je pozdravila velikim aplauzom. Ogromno oduševljenje publike , srdačnost i topline, kao i ovacije na kraju, uzvraćeni su njenim maestralnim izvođenjem arija iz opera Pučinija, Dvoržaka, i arija „Adele“ iz operete „Slepi miš“ Johana Štrausa, kroz koje je pokazala svoj raskošni glas i talenat.\nPrisutne u Velikoj većnici pozdravila je zamenica gradonačelnika Timea Horvat.\n– Drago mi je što ćemo večeras, u ovom prelepom zdanju, uživati u bogatom programu, predivnim zvucima i sjajnim aranžmanima Subotičkog simfonijskog orkestra, sastavljenog od vrhunskih umetnika koje je okupio naš sugrađanin, profesor violine Miloš Nikolić. Pored tradicionalnog novogodišnjeg koncerta posvećenog ljubiteljima klasične muzike, subotička lokalna samouprava i Turistička organizacija grada Subotice i ove godine, 31. decembra, poklanja svojim građanima i gostima Subotice doček Nove godine na centralnom gradskom trgu. U uverenju da ćemo i večeras, i u novogodišnjoj noći, uživati u bogatim programima izvođača, u ime subotičke lokalne samouprave, gradonačelnika Bogdana Labana i svoje ime, vama i vašim porodicama želim dobro zdravlje i puno sreće, uspeha i radosti u novoj 2019. godini – istakla je Timea Horvat.


Ovim pravilnikom se, u skladu sa zakonom, propisuju pravila o načinu postupanja Regulatornog tela za elektronske medije (u daljem tekstu: Regulator) u postupku izricanja mera i uslovi za izricanje mera pružaocima medijskih usluga zbog povrede obaveza koje se odnose na programski sadržaj propisane čl. 47-71 Zakona o elektronskim medijima (u daljem tekstu: ZEM) kao i zbog povreda uslova koji su sadržani u dozvoli ili odobrenju za pružanje medijske usluge u skladu sa odredbama ZEM.\nNa pojedina pitanja postupka koja nisu rešena ovim pravilnikom, primenjivaće se odredbe Zakona o opštem upravnom postupku ("Službeni list SRJ", broj 33/97, 31/01,i"Službeni glasnik RS", broj 30/10).\nII. POSTUPAK IZRICANJA MERA\nPostupak izricanja mera pružaocima medijskih usluga zbog povrede obaveza koje se odnose na programski sadržaj propisane čl. 47-71 Zakona o elektronskim medijima (u daljem tekstu: ZEM) kao i zbog povreda uslova koji su sadržani u dozvoli ili odobrenju za pružanje medijske usluge, Regulator pokreće po službenoj dužnosti ili povodom prijava fizičkih i pravnih lica, uključujući i pružaoce medijskih usluga.\nRegulator pokreće postupak izricanja mera po službenoj dužnosti na osnovu obrazloženog izveštaja stručne službe regulatornog tela za elektronske medije (u daljem tekstu: stručna služba) kojim se konstatuje povreda obaveza koje se odnose na programski sadržaj propisane čl. 47-71 ZEM i/ili zbog povreda uslova koji su sadržani u dozvoli ili odobrenju za pružanje medijske usluge.\nStručna služba izveštaj iz stava 1. ovog člana sačinjava u okviru vršenja kontrole rada pružalaca medijskih usluga i na osnovu odluke Saveta Regulatornog tela za elektronske medije (u daljem tekstu: Savet).\nStručna služba izveštaj iz stava 1. ovog člana sačinjava i na osnovu prijave fizičkog ili pravnog lica, uključujući i pružaoca medijske usluge, kojom se ukazuje da se programskim sadržajima vređa ili ugrožava opšti interes, u skladu sa odredbom člana 114. Zakona o opštem upravnom postupku.\nPrijava iz stava 3. ovog člana podnosi se u pismenom obliku i mora da sadrži:\n1) pun naziv pružaoca medijske usluge na koga se prijava odnosi,\n2) dan i čas emitovanja programskog sadržaja na koji se prijava odnosi,\n3) navode kojim se vrađa ili urgožava opšti interes,\n4) ime, prezime i adresu prebivališta fizičkog lica odnosno naziv i sedište pravnog lica podnosioca prijave i\n5) potpis fizičkog odnosno potpis ovlašćenog lica i pečat pravnog lica podnosioca prijave.\nObrazac prijave iz stava 4. ovog člana je sastavni deo ovog Pravilnika.\nPrijava se predaje neposredno Regulatoru, šalje poštom, faksom ili elektronskom poštom.\nIzveštaj se podnosi Savetu radi donošenja odluke o pokretanju postupka izricanja mera pružaocima medijskih usluga.\nPokretanje postupka na osnovu prijave\nPrijavu protiv pružaoca medijske usluge može podneti fizičko ili pravno lice, uključujući i pružaoca medijske usluge, ako smatraju da se programskim sadržajem pružaoca medijske usluge vređa ili ugrožava njihov lični interes.\nPrijava iz stava 1. ovog člana može se podneti najkasnije u roku od 30 dana od dana premijernog ili poslednjeg ponovljenog emitovanja spornog sadržaja.\nPrijava iz stava 1. ovog člana podnosi se u pismenom obliku i mora da sadrži:\n3) navode kojim se vrađaju ili ugožavaju lični interesi podnosioca prijave,\nObrazac prijave iz stava 3. ovog člana je sastavni deo ovog Pravilnika.\nPostupanje po prijavi\nStručna služba Regulatora odmah po prijemu prijave utvrđuje da li je prijava podneta u roku iz člana 5. stav 2. ovog pravilnika, da li je potpuna i razumljiva i da li se po istoj može dalje postupati.\nKad Stručna služba utvrdi da je prijava podneta posle isteka roka iz člana 5. stav 2. ovog pravilnika, prijavu dostavlja Savetu radi donošenja odluke o odbačaju prijave.\nKad Stručna služba utvrdi da prijava ne sadrži elemente propisane članom 5. stav 3. ovog pravilnika ili da je ista nerazumljiva, odrediće podnosiocu rok, koji ne može biti kraći od tri radna dana, u kom je dužan da otkloni nedostatke.\nUkoliko podnosilac prijave ne otkloni nedostatke u ostavljenom roku, Stručna služba prijavu dostavlja Savetu radi donošenja odluke o odbačaju prijave.\nKad Stručna služba utvrdi da je prijava potpuna i razumljiva, dužna je da prijavu bez odlaganja dostavi pružaocu medijske usluge na čiji programski sadržaj se prijava odnosi sa zahtevom da se o njoj pismeno izjasni najkasnije u roku od osam dana od dana dostavljanja prijave.\nNakon pismenog izjašnjenja pružaoca medijskih usluga i prikupljanja podataka Stručna služba sačinjava izveštaj koji podnosi Savetu.\nUkoliko Savet na osnovu izveštaja sačinjenog u skladu sa članom 6. stav 6. ovog pravilnika utvrdi da je prijava neosnovana, Regulator je dužan da obrazloženu odluku o odbijanju prijave dostavi podnosiocu prijave.\nSavet na osnovu obrazloženog izveštaja stručne službe sačinjenog u skladu sa članom 4. stav 1. ili izveštaja sačinjenog u skladu sa članom 6. stav 6. ovog pravilnika,sprovodi postupak u kome utvrđuje sve odlučne činjenice i okolnosti koje su od značaja za donošenje odluke.\nSavet je dužan da predstavnika pružaoca medijske usluge pozove, uz dostavljanje izveštaja stručne službe, na sednicu Saveta na kojoj se raspravlja o izricanju mere radi izjašenja o činjenicama bitnim za donošenje odluke.\nKada je postupak pokrenut na osnovu prijave zbog vređanja ili ugrožavanja ličnog interesa na sednicu Saveta poziva se pored predstavnika pružaoca medijske usluge i podnosilac prijave.\nSavet može u toku postupka saslušati i podnosioca prijave.\nPružalac medijske usluge i/ili podnosilac prijave mogu da dostavi Regulatoru, do dana održavanja sednice na koju su pozvani, pismeno izjašnjenje.\nAko uredno pozvani predstavnik pružaoca medijske usluge i/ili podnosilac prijave ne pristupi na sednicu Saveta, na koju su pozvani, Savet može sednicu održati u njihovom odsustvu.\nSavet u postupku izricanja mera može da donese odluku kojom će obustaviti postupak, odbiti prijavu kao neosnovanu ili doneti rešenje kojim pružaocu medijske usluge izriče meru s tim da je prilikom izricanja mera dužan da poštuje načela objektivnosti, nepristrasnosti i proporcijalnosti.\nKada Savet nakon sprovedenog postupka, koji je pokrenut na osnovu izveštaja Stručne službe sačinjenog na osnovu člana 4. stav 1. ovog pravilnika, utvrdi da pružalac medijske usluge nije učinio povredu obaveza koje se odnose na programski sadržaj propisane čl. 47-71 ZEM i/ili zbog povreda uslova koji su sadržani u dozvoli ili odobrenju za pružanje medijske usluge, doneće odluku kojom obustavlja postupak izricanja mera.\nKada Savet nakon sprovedenog postupka, koji je pokrenut na osnovu prijave iz člana 5. ovog pravilnika doneće odluku kojom se prijava odbija kao neosnovana.\nRegulator je dužan da odluku iz stava 1. dostavi pružaocu medijske usluge i podnosiocu prijave.\nOdluka o izricanju mere\nKada Savet nakon sprovedenog postupka utvrdi da je pružalac medijske usluge učinio povredu obaveza koje se odnose na programski sadržaj propisanih čl. 47-71 ZEM i/ili zbog povreda uslova koji su sadržani u dozvoli ili odobrenju za pružanje medijske usluge, izreće pružaocu medijske usluge meru.\nU dispozitivu odluke Regulator mora izričito da navede datum i vreme emitovanja, naziv programskog sadržaja kojim je pružalac medijske usluge povredio obavezu i kao i odredbu kojom je obaveza propisana.\nRegulator u dispozitivu odluke određuje meru koju je pružalac medijske usluge dužan da preduzme u cilju otklanjanja povrede.\nU dispozitivu odluke Regulator utvrđuje tekst izrečene mere koju je pružalac medijske usluge dužan da objavi u svom programu i koji se objavljuje u štampanom mediju.\nTekst izrečene mere iz stava 4. ovog člana mora da sadrži: naziv pružaoca medijske usluge, datum sednice na kojoj je mere izrečena, vrstu izrečene mere, programski sadržaj u kome je povreda učinjena i datum njegovog emitovanja, u čemu se sastoji povreda kao i koja odredba propisa je povređena.\nU dispozitivu odluke Regulator će utvrditi obavezu pružaoca medijske usluge kada, u kojoj emisiji, kom delu programa i na koji način je dužan da objavi tekst iz stava 4. ovog člana kao i obavezu dostavljanja snimka programa u kome je objavljen utvrđeni tekst.\nU dispozitivu odluke Regulator će utvrditi obavezu pružaocu medijske usluge da tekst iz stava 4. ovog člana objavi u u štampanom javnom glasilu (štampanom mediju) koje se distribuira na području za koje pružalac medijske usluge ima dozvolu kao i obavezu dostavljanja primerka štampanog medija u kome je izvršeno objavljivanje.\nOdluka Regulatora doneta u postupku izricanja mera je konačna.\nProtiv konačne odluke Regulatora donete u postupku izricanja mera može se pokrenuti upravni spor u roku od 30 dana od dana dostavljanja.\nTužba ne odlaže izvršenje odluke Saveta donete u postupku izricanja mera.\nU upravnom sporu pokrenutom po tužbi protiv rešenja donetog u postupku izricanja mera sud ne može sam rešiti upravnu stvar. (spor pune jurisdikcije).\nRegulator može pružaocu medijske usluge zbog povrede obaveza koje se odnose na programski sadržaj propisane čl. 47-71 ZEM kao i zbog povreda uslova koji su sadržani u dozvoli ili odobrenju za pružanje medijske usluge u skladu sa odredbama ZEM, izreći opomenu, upozorenje, privremenu zabranu objavljivanja programskog sadržaja odnosno može mu oduzeti dozvolu.\nOpomena se izriče pružaocu medijske usluge koji povredi obavezu iz stava 1. ovog člana.\nUpozorenje se izriče pružaocu medijske usluge koji izvrši tešku povredu obaveze iz stava 1. ovog člana.\nPrivremena zabrana objavljivanja programskog sadržaja izriče se pružaocu medijske usluge koji izvrši naročito tešku povredu obaveze iz stava 1. ovog člana.\nPrivremena zabrana objavljivanja programskog sadržaja izriče se za onaj ili one delove programskog sadržaja čijim pružanjem je izvršeno kršenje iz stava 4. ovog člana a važi i za istovetne programske sadržaje bez obzira na promenu naziva, vremena pružanja i drugih okolnosti od značaja za prepoznatljivost sadržaja.\nPrivremena zabrana objavljivanja programskog sadržaja izriče se u trajanju do 30 dana od dana konačnosti rešenja o izricanju te mere, naročito uzimajući u obzir učestalost obajvljivanja delova programskog sadržaja čijim pružanjem je izvršeno kršenje obaveze iz stava 4. ovog člana.\nPružaocu medijske usluge koji i pored izrečenog upozorenja, odnosno privremene zabrane objavljivanja programskog sadržaja, nastavi da ne izvršava odredbe ZEM ili propisa donetih na osnovu njega ili ne poštuje uslove predviđene dozvolom, ili koji ne postupi po merama za otklanjanje učinjenih povreda koje je Savet utvrdio, Savet može oduzeti dozvolu.\nKriterijumi za određivanje mere\nKriterijumi za određivanje mere koju Savet izriče pružaocu medijske usluge zbog povreda iz člana 13 stav 1. ovog Pravilnika su:\n1) stepen odgovornosti pružaoca medijske usluge;\n2) način izvršenja povrede obaveze6\n3) pobuda iz koje je povreda učinjena\n4) stepen ugrožavanja ili povrede zaštićenog dobra\n5) težina posledice koja je povredom izazvana\n6) učestalost ponavljanja radnje\n7) okolnost da je pružaocu medijske usluge već izrečena neka od mera\n8) ponašanje pružaoca medijske usluge nakon izvršene radnje povrede\nTeška povreda obaveze uvek postoji kada pružalac medijske usluge učini povredu odredbe iz člana 47 stav 1 tačka 1), 2), 4) i 5), člana 50, 51, 56, 61,i 68. ZEM, kada je povredu učinio namerno ili krajnjom nepažnjom iz pobuda senzacionalizma ili ostvarivanja koristi a takvo činjenje je izazvalo uznemirenost javnosti.\nNaročito teška povreda obaveze uvek postoji kada pružalac medijske povredu obaveze iz odredbi ZEM-a navedenih u stavu 2. ovog člana učinio namerno, učestalim ponavljanjem radnje kojom se povreda čini, iz pobuda senzacionaliznma ili ostvarivanja koristi a takvo ponašanje je izazvalo naročitu uznemirenost javnosti ili kada je pružalocu medijske usluge za istovrsnu povredu ranije već izrečena mera.\nIV. UPIS I BRISANJE MERA U REGISTAR MEDIJSKIH USLUGA\nRegulator izrečene mere upisuje u Registar medijskih usluga, u posebnoj rubrici "izrečene mere".\nU rubrici iz stava 1. ovog člana upisuje se koja je mera izrečena, povreda koja je učinjena, broj i datum donošenja odluke kao i datum konačnosti odluke.\nIzrečena mera opomene i upozorenja briše se iz registra medijskih usluga u roku od dve godine od njenog izricanja i nakon toga ne može se uzimati u obzir prilikom svakog sledećeg izricanja u postupku koji je pokrenut nakon brisanja mere iz Registra medijskih usluga.\nOvaj pravilnik stupa na snagu osmog dana od dana njegovog objavljivanja u "Službenom glasniku Republike Srbije".\nDanom stupanja na snagu ovog Pravilnika prestaje da važi Pravilnik o postupku i uslovima izricanja mera i oduzimanju dozvole emiterima od 03. aprila 2007. godine.


Prema računici centralne banke, ekonomska aktivnost je za prva tri meseca ove godine, mereno BDP-om, bila viša za 14 odsto nego pre 11 godina. Rast BDP je u prvom tromesečju ove godine iznosio 0,9 odsto.\nEvropska komisija prognozirala je nedavno da će privredni rast Srbije usporiti u odnosu na 2018. godinu, i iznositi 3,1 odsto u 2019. godini.\nČak i da se ispune prognose NBS i međunarodnih finansijskih institucija, stope rasta od oko tri odsto su za Srbiju niske, iako mnoge zemlje u EU imaju i manje stope rasta. Ovo je često argument vladajuće većine ali reč je o poređenju neuporedivog.\nPrivredni rast Srbije nije adekvatno porediti sa ekonomski razvijenim evropskim zemljama poput Nemačke ili Holandije, jer evropske zemlje na nižem nivou razvoja moraju da imaju znatno veće stope rasta. Drugim rečima, Srbija slično zemljama istočne Evrope treba da beleže daleko veće stope od 5 odsto rasta.\nAutori istraživanja navode da je po ekonomskom razvoju i životnom standardu stanovnika Srbija pri samom dnu među evropskim zemljama.\nBDP po stanovniku Srbije upola je manji od zemalja Centralne i Istočne Evrope (CIE) i tek je na trećini nivoa razvijenih zemalja Zapadne Evrope. BDP po stanovniku u Srbiji bio je na početku decenije na nivou od oko 62 odsto proseka zemalja CIE, a u 2017. pao je na ispod 55 odsto.


Fiorentina pojačala napad, Vlahović neće biti usamljen - Balkan Sport\nFiorentina igra dobru sezonu i ima priliku da se posle duže vremena vrati na evropsku scenu.\nPovodom toga odlučili su da pojačaju tim u januarskom prelaznom roku i doveli su Džonatana Ikonea iz Lila, a sada su u Bundes ligi pronašli i napadača.\nNaime, „ljubičasti“ su na pozjamicu sa pravom otkupa doveli napadača Herte Kristofa Pjonteka. Poljak je već viđen kao novo pojačanje Đenove, ali u poslednji čas prelomio je da je Firenca bolji izbor.\nUkoliko zadovolji Pjontek će biti otkupljen za 17 miliona evra. Iz kluba napominju da ovo nema veze sa odlaskom Dušana Vlahovića i da će srpski napadač najverovatnije ostati i drugi deo sezone u Firenci.\nPjontek je u Italiji nastupao za Đenovu i Milan. Sjajne partije za „grifone“ su ga preporučile rosonerima kod kojih je sjajno počeo i forma mu je posla opadala. U Seriji A je odigrao 55 mečeva i postigao 26 golova.\nTags: FK Fiorentina, FK Herta, Kristof Pjontek, Serija A\nPrevious PostKoronavirus diktira nastavak prvenstva, neizvesno odigravanje mečeva 20.kola\nNext PostSvima je odobrena viza, osim Noletu! Ista dokumentacija, ali različita odluka


Dr Šekler: Bez panike zbog novog soja virusa, mutacije su normalne | Direkt.rs\nPočetna COVID-19 Dr Šekler: Bez panike zbog novog soja virusa, mutacije su normalne\n– Tada je činio samo 5-6 odsto među zaraženim a sada je taj procenat mnogo veći. Pokazalo se i da ima više mutacija, a što je veća efikasnost prenošenja virusa više ljudi oboleva, rekao je za RTS Šekler.\nDrugo je pitanje kako će to uticati na efikasnost vakcine i još je rano da se to zna, kaže Šekler.\n– Ali ne treba gledati sve crno, jer kada je prokuženost veća i kada je više ljudi koji su vakcinisani, onda virus ima pritisak da se menja. U proseku mi već imamo dve do tri mutacije mesečno, a sa vakcinacijom će ih biti i više. Osnovna osobina ovakvih virusa je da mutiraju, objašnjava virusolog.\nUglavnom se svuda beleže slične promene na virusu, ali to ne utiče bitno na osobine virusa.\n– Ovaj novi virus se lakše prenosi, ali to ne znači da će izazivati teže kliničke slike, kaže Šekler.\nPronađen je i u Italiji, Holandiji, Islandu, Australiji i Južnoj Africi.


Evropska unija je uverena da je administracija američkog predsednika Džozefa Bajdena rešena da opipljivo pomogne napore Brisela za konačnu normalizaciju odnosa Prištine i Beograda\nAmerička administracija će se snažnije uključiti u napore Evropske unije da se izađe iz zastoja u dijalogu Beograd-Priština i što pre smiri kriza na severu Kosova koja ugrožava stabilnost regiona.\nTo su očekivanja koja proizilaze iz razgovora u Njujorku visokog predstavnika EU Žozepa Borela i američkog državnog sekretara Entonija Blinkena, preneli su danas agenciji Beta evropski diplomatski izvori u Briselu.\nTi izvori su nezvanično napomenuli da tek treba videti kako Amerikanci mogu doprineti vraćanju zvaničnika Prištine i Beograda za pregovarački sto uz posredovanje EU, ali kao i dosad se računa pre svega na upliv Vašingtona na Prištinu da ne odbacuje ono što je već utanačeno u dijalogu.\nAmerička administracija i EU su protiv jednostranih poteza koji koče dijalog i pregovore i tu, kažu u Briselu, vlastima u Prištini mora biti jasno da takvi koraci vode smanjivanju podrške u medjunarodnoj zajednici.\nI Evropljani i Amerikanci ujedno smatraju da „obe strane“, dakle i Beograd, treba da pokažu spremnost za nagodbu, jer je to jedini način da se sporovi prevazidju.\nBorel i Blinken su na margini zasedanja Generalne skupštine UN, pored krize u odnosima SAD i Evropske unije, „razmotrili i druga pitanja koja izazivaju njihovu zajedničku brigu, uključujući Avganistan i Iran, kao i Zajednički celokupni akcioni plan (za nuklearne kapacitete Irana) i dijalog Beograd-Priština“, saopštila je Evropska služba za spoljne poslove i bezbednost (EEAS).\nPodrobnija saznanja o razgovorima Borel-Blinken se u Briselu tek očekuju, ali se izgledna rešenost Vašingtona da snažnije pomogne EU u hitnom rešavanju krize na Kosovu i obnovi dijaloga nadovezuje i na izjavu novopostavljenog američkog izaslanika za Zapadni Balkan Gabrijela Eskobara da „Amerika želi mnogo bržu integraciju Zapadnog Balkana u Evropsku uniju“.\nEskobar je takođe istakao da je najbolji način da se izgrađuje poverenje rešavanje pitanja nestalih lica i predočio da je „u sukobima 1998-1999 na Kosovu nestalo 1.600 ljudi, mahom kosovskih Albanaca“.\nEvropska unija je uverena da je administracija američkog predsednika Džozefa Bajdena rešena da opipljivo pomogne napore Brisela za konačnu normalizaciju odnosa Prištine i Beograda i Borel je u junu izjavio da „sada tu postoji snažna saradnja, što će biti od pomoći“.\nNaslovna fotografija: European Council/Mario Salerno\nIzvor Beta, 23. septembar 2021.\nPreporučujemoBetaVašingtondijalog Beograda i PrištineEUKosovo i MetohijaSAD


Hamenei poziva Palestince da nastave sa ustankom - Trebevic.net\nHamenei poziva Palestince da nastave sa ustankom\nIranski vrhovni lider ajatolah Ali Hamenei pozvao je danas Palestince da nastave sa svojim ustankom protiv Izraela, sugerišući pritom da je izraelska administracija “tumor” sa kojim se treba suočiti do oslobođenja Palestine.\n– Pobuna Palestinaca treba da se nastavi i borba za oslobađanje Palestine je obaveza i islamski džihad. Cionistički režim je kancerogeni tumor u regionu – rekao je Hamenei.\nOn je istakao da svijet danas prebrojava sve žrtve virusa korona, ali da niko ne pita ko je odgovoran za više stotina hiljada ubijenih, zatvarenih i nestalih u Palestini, te u zemljama u kojima su SAD i Evropa vodili ratove.\nHamenei je dodao da će “dugotrajni virus cionizma biti uklonjen”.\nHamenei je svoj poziv uputio u govoru povodom dana Kads, što je na arapskom ime za Jerusalim.


Plugčijeva: Bugarska ambasada podržala nabavku medicinske opreme za bolnicu Brezovik i Opštu bolnicu Bijelo Polje\nNaslovnica NAJNOVIJE Društvo Plugčijeva: Bugarska ambasada podržala nabavku medicinske opreme za bolnicu Brezovik i Opštu...\nBugarska je proteklih mjeseci pružila značajnu pomoć Crnoj Gori i realizovala niz aktivnosti u raznim oblastima, a naročito u borbi protiv pandemije izazavane koronavirusom, saopštila je ambasadorka Bugarske u Crnoj Gori Meglena Plugčijeva na sastanku sa ministarkom zdravlja Jelenom Borovinić Bojović, saopšteno je iz Ministarstva zdravlja.\n“Posebno sam ponosna na inicijativu bugarske ambasade, koja je kroz grantove podržala nabavku medicinske opreme za specijalnu bolnicu Brezovik i Opštu bolnicu Bijelo Polje”, istakla je Plugčijeva.\nIz Ministarstva zdravlja su kazali da je Plugčijeva “uputila riječi podrške i zahvalnosti svim zdravstvenim radnicima u Crnoj Gori i cjelokupnom zdravstvenom sistemu na ogromnim naporima i požrtvovanju tokom pandemije izazavane koronavirusom”.\nU saopštenju piše i da se Borovinić Bojović “zahvalila na dosadašnjoj pomoći i podršci Bugarske, posebno u ovom za cijeli svijet izazovnom vremenu, kada se borimo sa teškom epidemijom i istakla da je intenziviranje i produbljivanje saradnje između dvije zemlje od obostranog interesa”.\nIz Ministarstva zdravlja su rekli i da je Borovinić Bojović upoznala bugarsku ambasadorku sa aktivnostima koje Ministarstvo zdravlja sprovodi u borbi protiv COVID-19, nabavci vakcina, procesu vakcinacije, kao i planovima za naredni period.\n“Epidemiološka situacija u Crnoj Gori je kao i u većini zemalja, ozbiljna i teška i nadležne državne institucije čine sve kako bi se što efikasnije izborili protiv pandemije izazvane virusom COVID-19”, rekla je Borrovinić Bojović.


Fruits & Berries u Vlasotincu - Televizija Leskovac\nFruits & Berries u Vlasotincu\nVlasotince – Danski program razvoja voćarstva Fruits and berries, koji je prisutan već nekoliko godina na jugu Srbije s ciljem da unapredi proizvodnju, preradu, plasman i prodaju voća , predstavljen je vlasotinačkim poljoprivrednicima u opštinskoj skupštinskoj sali.\nOvaj program realizuje se u saradnji Vlade Kraljevine Danske i Republike Srbije.\n„Program Fruits and berries fokusiran je na unapređenje proizvodnje i prerade malina, jagoda, borovnica, šljiva i višanja i odvija se kroz dve komponente – finansiranje kupovine sadnog materijala za navedene voćne vrste, kao i izdvajanje sredstava za nabavku opreme za primarnu proizvodnju“, objasnio je konsultant ovog programa u Vlasotincu Božidar Kocić.\nOvaj konkurs, koji se u Vlasotincu realizuje po treći put, traje do 9. maja, a zainteresovani poljoprivrednici sve dodatne informacije mogu da potraže u kancelariji vlasotinačkog Udruženja vinograda.\nRealizacija danskog programa za razvoj voćarstva u južnoj Srbiji počela je pre tri godine na prostoru pet okruga – Nišavskog, Topličkog, Jablaničkog, Pčinjskog i Pirotskog.\nTags: poljoprivreda, Vlasotince\nDuga iznad Leskovca hit na internetu


Srbi iz regiona – mojKontakt portal – Radio Televizija Kontakt\nNovi predsjednik Skupštine dijaspore i Srba u regionu je Dragan Stanojević, delegat iz Rusije, Ukrajine i Bjelorusije.\nStanojević je izabran na trećoj Skupštini dijaspore i Srba u regionu, koja danas završava zasjedanje u Beogradu.\nZa potpredsjednike su izabrani delegati Zvonimir Jovanović iz Švajcarske i jerej Saša Stojanović iz Australije – saopšteno je iz Kancelarije Vlade Srbije za dijasporu i Srbe u regionu.\nUsvojen je i Poslovnik, kao i radna tijela Skupštine, sa mogućnošću da se održavaju elektronske sjednice u vidu audio-video konferencija, dok je precizno definisan i proces odlučivanja u savjetima Skupštine.\nPredstavnici Skupštine dijaspore i Srba u regionu uputili su juče pismo sa četiri zahtjeva predsjedniku parlamenta Srbije Nebojši Stefanoviću, predsjedniku Srbije Tomislavu Nikoliću i premijeru Ivici Dačiću.\nOni traže vraćanje Ministarstva za dijasporu, izbor predstavnika dijaspore u Skupštini Srbije, omogućavanje glasanja na izborima u Srbiji elektronskim putem, kao i da se ponovno vrati manifestacija Vidovdanski dani dijaspore.


11:23: AM četvrtak 25 februara, 2021\nPosted on 21. oktobra 2015. at 12:27 by Ist Media\nŽAGUBICA, (IST Media) Meštani naselja Izvarica i Ribare u opštini Žagubica konačno mogu da odahnu kada je u pitanju vodosnabdevanje. Zdrava pijaća voda, danas je potekla ka svim domaćinstvima.\nPredsednici dve mesne zajednice nisu krili zadovoljstvo tim povodom, ali su i upozorili da je do problema u isporuci vode došlo usled greške izvođača radova 2011. koji su nestručno obavili posao.\n„Prethodna bušotina je urađena loše a sumnjamo i da nije izbušena dovoljno, već da je loše urađen posao prikriven ubacivanjem betonske ploče u bušotinu“, kaže Miroslav Stojićević, predsednik MZ Izvarica.\nI Toplica Radosavljević, predsednik MZ Ribare, proziva prethodnu vlast koja je, kako kaže, napravila grešku, budući da Nadzorni odbor nije reagovao nakon primopredaje nedovršenog posla. Sada je, kaže, firma Geodril iz Beograda rešila problem u roku od nekoliko dana, tako da će meštani ove dve mesne zajednice imati pijaću vodu i u sušnom periodu.\nSafet Pavlović sa predsednicima mesnih zajednica\n„Srećan sam što kao predsednik opštine mogu da govorim u ime mojih najbližih saradnika i u svoje ime. Izvarico i Ribaru, rešili smo vam vodosnabdevanje za sva vremena“, istakao je Pavlović, koji je napomenuo da je kvalitetno vodosnabdevanje u ovoj opštini jedan od prioriteta.


Partizan - Viktorija 15.februara u Beogradu, karte od 24. januara\nPartizan – Viktoria, 1/16 finala Lige Evrope\nBliži se veliko evropsko proleće srpskog klupskog fudbala, utakmice Partizan – Viktorija Plzen i Crvena Zvezda – CSKA. Šta god da naši timovi urade, prolazak u drugi deo tkmičenja ostaće zapamćen kao veliki uspeh, a sve su šanse da će jedan od naša dva tima proći i u osminu finala ako ostanu u formi koju su demonstrirali tokom jesenjeg dela takmičenja. Partizan je izvukao za nijansu lakšeg protivnika – Viktoriju Plzen. Navijači se iskreno nadaju pobedi nad češkim timom 15. februara u Beogradu, a baš zbog solidnih šansi Partizana za pobedu, ovo je meč zbog koga definitivno vredi doći u Beorad.\nUmanjena kazna Partizanu\nUEFA je prvobitno kaznila Partizan igranjem bez podrške navijača u meču sa Viktorijom zbog transparenata posvećenih Ratku Mladiću i drugih propusta na utakmici protiv Jang bojjsa, međutim kazna je preinačena u striktno novčanu, na veliku radost ljubitelja sporta, uz poruku podrške čak i od protivnika iz Češke.\nPravo preče kupovine karata za meč Partizan – Viktorija Plzen do 24. januara imaju vlasnici sezonskih ulaznica, nakon čega će početi prodaja svim zainteresovanima, a očekuje se da će karte veoma brzo planuti, između ostalog i jer su cene ulaznica veoma povoljne. Cena ulaznica za sever i jug je svega 1000 dinara, za bočne strane na istoku i zapadu 1.500 dinara, dok za najbolja mesta u centru treba izdvojiti 2.000 dinara.\nKontrola karata unutar stadiona\nAko budete dovoljno brzi i nabavite karte, morate ih čuvati tokom utakmice, jer su moguće kontrole, a gledaoci na istoku i zapadu će imati i narukvice koje će označavati na kom sektoru je mesto gledaoca. Sve karte biće izdate na ime kupca, a vlasnici su dužni da sa sobom nose i lični dokument. Još jedan novitet je to što će gledaoci sami očitavati svoje ulaznice.\nBudući da se utakmica završava kasno da bi navijači koji su došli iz udaljenijih gradova krenuli na vreme kući, kao i da će pobeda Partizana kojoj se svi nadamo sigurno biti i adekvatno proslaljena uz piće, savetujemo da rezervišete seštaj u Sky apartmanima, po ceni već od 14 evra po gostu, u slučaju da četiri gosta dele apartman, 18 evra po gostu ako troje dele apartman i 25 evra po gostu ako dvoje dle apartman.


Evropska komisija usvojila je Nacrt akcionog plana za poglavlje 23, koje je jedno od najbitnijih poglavlja u pristupnim pregovorima za članstvo u Evropskoj uniji, saopšteno je iz Ministarstva pravde.\nEK je dala pozitivno mišljenje o Nacrtu akcionog plana kojim su definisane mere i rokovi za reforme koje Srbija namerava da preduzme u oblasti pravosuđa, osnovnih prava i borbe protiv korupcije u cilju harmonizacije i standardizacije sa EU.\nPoglavlje 23 se prvo otvara i poslednje zatvara u pregovorima za članstvo, ali se u slučaju Srbije očekuje da to bude poglavlje 35 koje se odnosi na stabilizaciju odnosa Beograda i Prištine.\nMinistarstvo pravde je koordiniralo radom za izradu Nacrta za poglavlje 23, a šef radne grupe je pomoćik ministra pravde, Čedomir Backović.\nFinalnu verziju Akcionog plana za pregovaranje Poglavlja 23 koja je usaglašena sa poslednjim preporukama i potvrđena od strane Evropske komisije u Briselu možete pogledati ovde.\nIzvor: Vebsajt Blic, 25.09.2015.


Petković na Vrbicu posetio Srbe u Bostanu kod Novog Brda - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković na Vrbicu posetio Srbe u Bostanu kod Novog Brda\n24. april 2021. Izvor: Tanjug\nDirektor Kancelarije za Kosovo i Metohiju Petar Petković posetio je danas Srbe u Bostanu kod Novog Brda i u crkvi Uspenja presvete Bogorodice u ovom mestu prisustvovao proslavi praznika Vrbica.\nPetković je rekao da mu je veoma drago što je posetio meštane ovog sela i mesto na kojem su se Srbi vekovima okuplјali.\n"I danas smo se ovde okupili da pozovemo na mir i na slogu. Država Srbija je uz vas i pomagaće vam. Uz pozdrave koje vam šalјe predsednik Aleksandar Vučić želim da vam kažem da Srbija čini sve da sačuvamo mir, da pozovemo na prisebnost i da, što je u našoj moći, učinimo sve kako bi život ovde bio bolјi i kako bi vi i vaša dečica ovde imali budućnost", rekao je Petković.\nOn je ponovio da je država Srbija izdvojila poseban paket finansijske pomoći za srpski narod na Kosovu, ne samo u ogromnim infrastruktirnim projektima, već i kroz jednokratnu finansijsku pomoć građanima u srpskim sredinama.\n"Svaki naš nezaposleni čovek na KiM dobiće po 200 evra od države Srbije, a svaki zaposlen, svaki penzioner, ali i svako dete od kolevke do 18 godina dobiće po 100 evra. To znači da će porodice na Kosovu dobiti od 400 do 500, pa do 900 ili 1.000 evra što je itekako značajan novac, pogotovo za vas ovde južno od Ibra, gde ipak naš narod malo teže živi. To će biti pokazatelј da država Srbija misli o vama", poručio je Petković.\nPrema njegovim rečima, politika države Srbije je da ulaže u mir, da gradi, stvara i ekonomski jača.\n"Kada je država Srbija jaka, onda upućujemo i pomoć našem narodu na Kosovu i Metohiji. Čestitam vam veliki praznik i želim da se još mnogo godina u zdravlјu, sreći i veselјu viđamo na ovom svetom mestu. Vaše je, da kao ova sveta crkva opstaje vekovima, da i vi opstanete na ovim prostorima i sačuvate vaša ognjišta, a sve ostalo će biti naš posao", naglasio je Petković.\nU ime vernog naroda, reči zahvalnosti čelnicima Kancelarije za Kosovo i Metohiju uputio je mesni paroh Stevo Mitrić koji je rekao da ova poseta daje snagu srpskom narodu da opstane na ovim prostorima.\n"Mi godinama i decenijama vežbamo da budemo bolјi, da budemo smireni, da junački osećamo da smo Srbi iako imamo ponekad pognutu glavu. Zahvalio bi direktoru Petru Petkoviću što nam je došao uoči velikog praznika Cveti, da nam kaže da naš boravak i život ovde nije uzaludan, već da je on, pre svega za nas hrišćane, jedan izazov da ovde postanemo što bolјi. Ovaj gest lјudskosti koji su pokazali čelnici Kancelarije za KiM zagreva nam toplinu srca", rekao je Mitrić.\nDrugi dan posete Kosovu, direktor Kancelarije za Kosovo i Metohiju Petar Petković započeće prisustvom liturgiji u manastiru Visoki Dečani, gde će boraviti povodom hrišćanskog praznika Cveti, nakon čega će obići i Štrpce.


Previše hitnih i skraćenih nabavki milionske vrijednosti – Institut alternativa\nInstitut alternativa » Javna uprava » Previše hitnih i skraćenih nabavki milionske vrijednosti\nObjavljeno 28. 09. 2019. 28. 09. 2019.\nTo se tvrdi u analizi Instituta alternativa (IA), koji je pratio realizaciju objedinjenih javnih nabavki u Crnoj Gori tokom 18 mjeseci, i to u periodu od 1. januara 2018. (kada je stupila Vladina Uredba o objedinjenim nabavkama roba i usluga) do jula 2019.\n“Uprava za imovinu kroz objedinjene nabavke često nabavlja samo jedno vozilo, suprotno jednom od ključnih načela i razloga za objedinjavanje nabavki – veća količina „obara” cijenu. Od 1. januara 2018. do 30. juna 2019. Uprava za imovinu sprovela je 10 pojedinačnih postupaka nabavke vozila za različite naručioce, za nabavku ukupno 40 vozila, od čega je kroz čak šest postupaka nabavljeno samo jedno ili dva vozila”, ističe se u analizi IA.\n“Uprava za imovinu treba da priprema i objavljuje poseban i detaljan godišnji plan objedinjenih javnih nabavki, sa podacima o tome za potrebe kog državnog organa će sprovesti nabavku (umjesto zbirno prema predmetu nabavke, kao što je sada slučaj). Inspekcija za javne nabavke na svojoj internet stranici treba da objavi zapisnik o izvršenom nadzoru zaključenja ugovora za hitnu nabavku kancelarijskog materijala koji je Uprava za imovinu zaključila sa firmom ‘Kastex’ DOO Podgorica 18. februara 2019. Uprava za inspekcijske poslove – Inspekcija za javne nabavke proaktivno treba da objavljuje na svojoj internet stranici zapisnike o izvršenom inspekcijskom nadzoru”, navela je Đurnić.\nAutor: Milorad Milošević, Dnevne novine Vijesti\nAnaliza je nastala u okviru projekta ”Money Watch: Civilno društvo, čuvar budžeta”, koji sprovodimo u saradnji sa Institutom za javne finansije iz Zagreba i NVO Novi horizont iz Ulcinja, uz finansijsku podršku Evropske unije i kofinansiranje od strane Ministarstva javne uprave. Sadržaj ovog članka je isključiva odgovornost autora i ni na koji način ne odražava stavove Evropske unije i Ministarstva javne uprave.


Saradnja Sigurne kuće i Centra dečjih letovališta i oporavilišta Beograd – Vesti iz srbije i sveta\nHome > Region > Saradnja Sigurne kuće i Centra dečjih letovališta i oporavilišta Beograd\nby Janko Vesic - November 28, 2021 036\nŠTIĆENICI Sigurne kuće ubuduće će moći besplatno da borave u odmaralištima Centra dečjih letovališta i oporavilišta Beograda. Saradnja dveju ustanova ima cilj da pruži podršku i pomogne u oporavku i rehabilitaciji ženama i deci žrtvama nasilja u porodici.\nVesna Stanojević i Tanja Santrač / Foto A. Simić\nPrema rečima Tanje Santrač, direktorke CDL, svih sedam objekata – Mitrovac na Tari, na Divčibarama, na Goču, na Rudniku, Bukulja u Aranđelovcu i na Avali, biće otvoreni za štićenike. Osim smeštaja i ishrane, žene i deca će imati organizvan prevoz, kao i brojne zabavno-rekreativne sadržaje.\nKoordinator Sigurne kuće Vesna Stanojević se zahvalila na saradnji, uz nadu da će ovo biti podstrek da neko prijavi nasilje, jer se jedino tako ono može smanjiti.\nU svetu se obeležava dan borbe protiv žrtava nasilja u porodici. Centar dečjih letovališta Beograda je prva institucija koja je pokrenula humanitarnu aktivnost ovog tipa sa ciljem da pomogne ženama i deci, žrtvama nasilja. Skupština grada pruža podršku ženama koje izađu iz Sigurne kuće, isplatom mesečne pomoći u trajanju od godinu dana, čime ih osnažuju tokom ponovne inkluzije u redovne društvene tokove.\nPutin me nikada nije izdao\nInvestitor nastavio da gradi bez potvrde o prijavi radova na Zvezdari\nPodržaćemo svaku inicijativu koja dovodi do smene vlade\nKOMEŠANJE U NJEGOŠEVOJ Desničari se okupili, pretili aktivisti koji je uništio mural, a grupa maskiranih mladića u crnom ga OČISTILA (FOTO, VIDEO)\nNovember 14, 2021 037\nOtisnuo se u more, porodica izgubila kontakt sa njim


Počela izgradnja kompleksa otvorenih bazena u Pirotu - Gradjevinarstvo.rs\n24.08.2021. | eKapija\nGradonačelnik Pirota Vladan Vasić i direktor Sportskog centra Pirot Nenad Đorđević postavili su kamen temeljac za izgradnju kompleksa otvorenog bazena u Pirotu, čija je vrednost oko 440 miliona dinara, a sam bazen će biti površine dva i po olimpijska bazena, navodi se na gradskom sajtu.\nKako je novinarima kazao građevinski inženjer zadužen nadzor nad radovima Branislav Kostić, iz Javnog preduzeća za planiranje i izgradnju Grada, ukupna vrednost radova je oko 440 miliona dinara, sa PDV-om, a rok za završetak radova je 360 dana pa se očekuje da već naredna sezona bude kupališna na ovom kompleksu. Vasić je istakao da je postavljen kamen temeljac za temeljnu stopu budućih tribina.\nKako prenosi eKapija, reč je o kompleksu otvorenog bazena sa solarnim panelima, za čiju gradnju su pripremni radovi počeli u februaru.\n- U proteklih 15 godina Pirot je dobio više "zvezdica". Najpre tu mislim na izgradnju zatvorenog bazena, izgradnju fabrika u okviru Tigar tajersa, ali i na hotel u centru grada, Nišavsku dolinu i hotele koji će se graditi na Staroj planini, Planinarskom domu. Značajno je povećan kvalitet življenja u našem gradu u pomenutom periodu. Sa ovim projektom smo krenuli vrlo ambiciozno i već sledeće godine moći ćemo da se kupamo u ovom kompleksu - kazao je Vasić.\nOn je dodao da Pirotu malo toga nedostaje kada je reč o infrastrukturi.\n- Možda nam nedostaje neka fabrika sa malo jačim platama, ali kada je o infrastrukturi reč malo toga nam nedostaje. Život u Pirotu se drastično promenio na bolje u svim sferama, sportu, turizmu - kazao je Vasić.\nDirektor Sportskog centra Nenad Đorđević kazao je da jedino što Pirotu nedostaje, a za šta je već urađen idejni projekat – jeste izgradnja sportsko-olimpijskog sela koje bi trebalo da se gradi u nastavku teniskih terena.\n- Želimo da ovde napravimo kampove za vaterpoliste, za košarkaše, o čemu već razgovaramo sa Karijem Pešićem, Mirotićem… Sigurni smo da će nova investicija dodatno doprineti tome da se nekada poražavajući procenat neplivača među decom u Pirotu, koji je bio i do 80%, smanji dodatno. Zahvaljujući Božićnoj školi sporta i uvođenju plivanja u nastavu fizičkog vaspitanja što je postalo moguće kada smo dobili Zatvoreni bazen, taj procenat smanjen na oko 50, koliko je trenutno neplivača među decom. Ideja je da se u narednom periodu taj procenat smanji, ako je moguće, i na nulu - kazao je Đorđević.


U SREDU PRSKANJE KOMARACA SA ZEMLJE U SVILAJNCU\nmedia-ps.rs 14 јуна, 2022 14 јуна, 2022\nSvilajnac– Obaveštavamo građane naselja Svilajnac i Udruženja pčelara da će se redovno izvođenje adulticidnog tretmana – prskanje komaraca sa zemlje, obaviti u sredu 15. 06. 2022. godine sa početkom u 1830 časova.\nKada je reč o tretmanu sa zemlje, tretiraće se zona grada (naselja), preparatom namenjenim suzbijanju odraslih oblika komaraca na otvorenom prostoru. Preparat primenjen u dozi za suzbijanje komaraca smatra se bezbednim po životnu sredinu.\nMeđutim, radi svake sigurnosti, u parkovima, na zelenim površinama, priobalju reke Resave, zelenim površinama kasarne, na groblju i široj zoni grada, pridržavati se mera predostrožnosti, odnosno ne izlagati se prilikom aplikacije preparata.\nNa kritičnim lokacijama pčelari trebaju da preduzmu zaštitu svojih pčela ili sledeće mere:\nnoć pre tretmana pčele treba zatvoriti,\nventuse na košnicama ostaviti otvorene,\nispod poklopne daske u hranilice sipati čistu pijaću vodu,\npoletište suziti rešetkom da bi se sprečilo izletanje pčela,\nako su izuzetno visoke vrućine košnice hladiti vodom,\nNestvaran podvig Borca iz Kloke


Bela Voda - seoski turizam\nPočetak Vesti Bela Voda - seoski turizam\nObjavljeno 06. avgust 2016.\nPrvo i jedino, seosko turističko domaćinstvo, vlasnika Slavoljuba Milićevića, sa zadovoljstvom dočekuje goste tokom cele godine.\nU domaćinstvu druge kategorije gostima su na raspolaganju dve dvokrevetne sobe, prelepo dvorište u kome mogu da pripremaju roštilj, a postoji i kutak za najmlađe goste.\nDomaćini su voljni da svojim gostima pripremaju hranu, a postoji i mogućnost samostalne pripreme. Kako se domaćinstvo nalazi u neposrednoj blizini Zapadne Morave, postoji mogućnost organizovanja vožnje rekom, pecanja, plivanja ili samo mirne šetnje. Selo Bela Voda je tradicionalno čuveno po gostoprimljivosti, a i po znamenitostima koje privlače pažnju turista godinama unazad.\nBela Voda je čuvena po svojim prirodnim bogatstvima, pre svega po belovodskom peščaru-kamenu koji se eksploatiše već šest vekova, a zatim i po izvorištima mineralnih voda.\nMUZEJ KLESARSTVA I VAJARSTVA\nMuzej je otvoren za posetioce 18.jula 2009.godine uz blagoslov episkopa niškog Irineja i mitropolita crnogorsko-primorskog Amfilohija. U Muzeju se pored velikog broja vajarskih eksponata mogu videti i fotografije rozeta od belovodskog peščara na crkvi Svetog Kneza Lazara u Birmingemu, koja je sagrađena 1967.godine, zatim fotografija crkve Svetog Marka u Beogradu koja je takođe sagrađena od belovodskog peščara... kao i skala prirodnih boja ovog kamena.\nPark skulptura podrazumeva prostor amfiteatra koji je izgrađen 1987.godine prema projektu čuvenog arhitekte Predraga Vertovšeka iz Kruševca. Park je uobličen vajarskim detaljima 2001.godine tokom vajarske kolonije „Belovodski peščar“.\nU delu amfiteatra nalazi se Velika česma, obnovljena 1847.godine na inicijativu tadašnjeg vladara Srbije – Aleksandra Karađorđevića. Po predanju sagradili su je Rimljani, mada nije tačno utvrđeno iz kog je perioda. Uglavnom, Velika česma je od nastanka bila središte sela i mesto raznih okupljanja, učesnik i svedok mnogih događaja.


Ostvarivanje prijepoljskog budžeta u prvih šest meseci ove godine\nRashodi u Prijepolju rastu u drugoj polovinu godine\nNa jedanaestoj sednici Skupštine opštine Prijepolje usvojena je informacija o ostvarivanju prihoda i rashoda budžeta opštine u odnosu na plan za prvih šest meseci ove godine, uz izveštaj o korišćenju sredstava tekuće budžetske rezerve od januara do juna ove godine.\nPiše: I. Hadžagić Duraković\nPrijepolje 07. oktobar 2017. 10:00\nUkupno ostvareni budžetski prihodi za šest meseci ove godine iznose oko 414 miliona i 793 hiljade dinara i sa ostvarenim sredstvima korisnika, ta cifra je 442 miliona I 735 hiljada dinara, a tome se dodaju i preneti prihodi iz 2016. godine koji su iznosili 109 miliona dinara. Prema ovim podacima procenat ostvarivanja je 48 odsto u odnosu na plan za ovu godinu (milijarda i 147 miliona i 105.000 dinara). Kada su u pitanju samo tekući prihodi, oni su ostvareni sa 42 odsto. Osnovu budžetskog prihoda prijepoljske opštine koja se nalazi u grupi najsiromašnijih čine transferna sredstva sa višeg nivoa ( 247 miliona i 880.000 dinara za pola godine ili 48 odsto od ukupno planiranih za ovu godinu). Prihodi od poreza na dohodak imaju relativno dobro ostvarenje sa 47 odsto (130 miliona i 706.000 dinara).\nUkupni budžetski rashodi od januara do juna iznosili su 320 miliona i 559 hiljada dinara, što je znatno ispod ostvarenih prihoda. Tako je za rad Skupštine opštine ostvarenje rashoda manje od 31 odsto, za rad predsednika opštine manje od 34 odsto kao i za rad Opštinskog veća. Procenat ostvarenja rashoda Opštinske uprave u odnosu na planirana sredstva iznosi 38,58 odsto. Oko tih procenata kreće se i ostvarivanje rashoda namenjenih obrazovanju. Sa značajnijim procentom iz budžeta su usmerena sredstva namenjena Domu kulture odnosno za pola godine u odnosu na plan prebačeno je 57,16 odsto. Za Biblioteku rashodi su izvršeni sa 46,56 odsto, a za Muzeja samo 27,67 u odnosu na plan. Izvršenje rashoda kod komunalnih delatnosti iznosilo je oko 40 odsto u odnosu na planirana sredstva za ovu godinu.\nIz budžeta, u okviru subvencija namenjenih razvoju zajednice utrošeno je za pola godine oko 14 miliona dinara ili skoro 70 odsto u odnosu na plan. Sredstva su najvećim delom utrošena za praćenje kapitalnih projekata, pre svega donatorskih, odnosno za podsticaje preduzetništvu gde je plan za ovu godinu ispunjen već za pola godine u potpunosti.\nAnalizirajući nivo neutrošenih sredstava od 246 miliona dinara, a s obzirom na preduzete aktivnosti opštinskog rukovodstva, ova sredstva se realizuju u značajnom procentu posle juna ove godine jer su usledile nabavke u iznosu od preko 100 miliona dinara za puteve i rekonstrukciju zgrade Opštinske uprave, a nedavno je završena škola u Kaćevu i nastavljeni radovi na Sportskoj dvorani u Brodarevu (25 miliona dinara). Sredstva su angažovana i za nastavak radova na putu Sešljašnica - Kolovrat i rasvetu u Velikoj Župi.\nZa izgubljene sudske sporove više nego za plate\nBrine druga bitna karakteristika trošenja budžetskih sredstava koja su isplaćena na ime sudskih presuda, odnosno sporova koje je opština izgubila. Ta sredstva, samo za šest meseci ove godine, iznose skoro 26 miliona dinara, što je više nego što je izdvojeno za plate zaposlenih u Opštinskoj upravi u bruto iznosu (23 miliona i 683.000 dinara). Ovakva dinamika isplata po sudskim presudama ako se nastavi, kako se to, uostalom i kaže u informaciji koju su usvojili odbornici Skupštine opštine, može ugroziti izvršenje ostalim korisnicima budžeta.\nVrebaju da ujedaju\nZa razvoj turizma samo 21 milion evra\nNišta iznenađujuće, kada su u pitanju rashodi i sudske presude, obzirom da su u lokalnoj samoupravni, uglavnom, nepismeni ili, u najboljem slučaju, polupismeni ljudi. Ne postoji nijedna opština u Republici Srbiji sa tako lošom kadrovskom strukturom. Već je izvesno da će ovo mjesto, za nekoliko desetina godina, biti, kako po broju stanovnika tako i po načinu života, na nivou prosečne mesne zajednice.\nStvar je prosta - ko nije nizagde i nizasta ude u partiju i dobije posao u opstini!


MK Group predstavila sistem ZAGA\nMK Group predstavila sistem za praćenje poljoprivrede na velikim površinama\nMK grupa u Novom Sadu jedina je kompanija u svetu koja je implementirala modul za poljoprivredu ZAGA, kojim se prati kompletna proizvodnja na velikim površinama, od njiva i silosa, preko mašinskog parka do učinka svakog pojedinca i mašine u sistemu. Ovaj modul razvilo je prošle godine preduzeće MK IT Business Solutions, koje je u okviru MK grupe specijalizovano za implementaciju informacionog sistema za podršku poslovanju SAP.\nKako su predstavnici MK grupe i SAP-a za zapadni Balkan istakli na jučerašnjoj konferenciji za novinare, novosadska kompanija već nekoliko godina koristi SAP, najsavremeniji i najbolji svetski poslovno-informacioni sistem za poslovanje. Taj sistem omogućava integrisanje poslovanja različitih delova firme u jedinstvenu celinu.\nProširujući primenu SAP-a i na sektor agrara, u kome danas zauzima lidersku poziciju u zemlji, kompanija je prošle godine implementirala i u svetu jedinstven sistem ZAGA, rečeno je juče. NJime se na centralizovan način prati poljoprivredna proizvodnja na velikim površinama i na različitim lokacijama. Podsetimo, MK grupa, osim nekoliko poljoprivrednih imanja u Srbiji, obrađuje i njive u Ukrajini, a uz SAP je u mogućnosti da u svakom momentu ima uvid u celokupnu proizvodnju.\nDirektor SAP-a za zapadni Balkan Dragan Španović istakao je da softverska rešenja SAP koristi više od 30.000 kompanija u svetu. Na zapadnom Balkanu sistem je primenjen u 80 kompanija, a u Srbiji ima 50 korisnika. Očekuje da će se povećanjem tržišta, rastom konkurencije i dolaskom stranih kompanija koje uveliko koriste SAP, u Srbiji već dogodine porasti broj kompanija koje na ovaj način organizuju poslovanje.\nObjašnjavajući kako ovaj sistem funkcioniše i pomaže menadžerima u upravljanju poslovanjem i donošenju strateških odluka, izvršni direktor MK grupe Darko Milačić je istakao da je osnovna prednost SAP-a to što omogućava da standardizovane informacije bitne za upravljanje poslovanjem budu raspoložive u svakom trenutku i u svim preduzećima koja su u sastavu kompanije, kao i cele MK grupe.\nTo u agraru praktično znači da menadžer u svakom trenutku može da prati kompletnu poljoprivrednu proizvodnju, od njiva do učinka svakog pojedinca i mašine. SAP omogućava komlentnu analizu prinosa, troškova proizvodnje, kao i poređenje stvarnih i očekivanih rezultata, planiranje resursa, troškova i rasta prihoda - rekao je Milačić, dodajući da se SAP već isplatio MK grupi, te da se svakoj kompaniji koja, recimo, ima preko 5.000 hektara, uz dobro vođenje firme, ta investicija može isplatiti za dve ili tri godine. - Uvođenje ovog sistema ne može da se ne isplati jer se kupovinom SAP-a u startu diže vrednost preduzeća, pa se u tom smislu uloženo odmah vraća.\nPo Milačićevim rečima, za kompaniju poput MK grupe od velikog je značaja što se informacije dobijene iz SAP-a mogu ukrštati s informacijama sa svetskih robnih i finansijskih berzi na kojima se prati kretanje cena najvažnijih ratarskih kultura i šećera.


Šamac: Koncert za liječenje četverogodišnje djevojčice | Banjaluka.net\nŠamac: Koncert za liječenje četverogodišnje djevojčice\nSrpsko prosvjetno i kulturno društvo “Prosvjeta” iz Obudovca kod Šamca organizovalo je humanitarni koncert za pomoć za liječenje četvorogodišnje Milice Tanasić iz Gornje Slatine, koja je rođena sa oštećenjem mozga zbog čega u potpunosti zavisi od tuđe pomoći.\nNa koncertu, koji je održan u saradnji sa šamačkim Satiričnim pozorištem “Bibac” prikupljeno je 1.700 KM, a najavljene su i dalje humanitarne akcije da bi se prikupila sredstva za liječenje djevojčice.\nMiličina majka Aleksandra Tanasić kaže da je njena kćerka rođena sa oštećenjem lijeve strane mozga i od petog mjeseca života ima česte epileptične napade, ne može da hoda i govori, a terapija koju koristi ne pomaže.\n-Jedini spas je operacija na mozgu koja košta oko 60.000 evra, a bila bi obavljena u Parizu- ispričala je Aleksandra i zahvalila humanim ljudima iz cijele Republike Srpske koji pomažu.\nOna je najavila da će prvog aprila biti u funkciji i humanitarni broj za Milicu na koji će građani moći da doniraju jednu KM.\nPredsjednik “Prosvjete” iz Obudovca Milan Nikolić nada se će uspjeti da prikupe sredstva za liječenje male Milice.\nZa pomoć za liječenje male Milice zainteresovani mogu uplatiti novac u NLB banci na račun u KM: 562-011-81316828-10 i na devizni račun: IBAN: BA395620118131683198 SWIfT BIC: RAZBBA22 na ime Aleksandra /Jovan/ Tanasić, Donja SlatinA, 76230 Šamac.


Vek od proboja Solunskog fronta – SRBIJA NEWS\n15. Septembra 2018. admin\nZANIMLJIVA NEDELJA U GRADSKOJ BIBLIOTECI\nU saradnji sa Srpskom omladinskom kulturnom organizacijom SOKO Narodna biblioteka u Jagodini organizuje dva zanimljiva susreta:\nPrvi se održava u utorak, 18. septembra u 18 časova i posvećen je jednom značajnom datumu srpske istorije koji ovih dana obeležavamo. Na njemu će master istoričar Đorđe Mamula govoriti na temu “Vek od proboja Solunskog fronta”.\nDrugi susret je zapravo tribina posvećena Svetozaru Markoviću i na njoj će govoriti poznati jagodinski istoričari mr . Dejan Tanić i prof. Ninoslav Stanojlović. Ova tribina je zakazana za četvrtak, 20. septembar u 18 časova\nCooltura Jagodine, SrbijaNjuzProboj solunskog fronta, Srpska omladinska kulturna organizacija SOKO\nOve sedmice: 12560\nOvog meseca: 63848


DNR i LNR uvele spoljnu upravu u ukrajinskim preduzećima - Sputnjik Srbija\n08:53 01.03.2017 Preuzmite kraći link\nPreduzeća pod ukrajinskom jurisdikcijom koja se nalaze na teritoriji samoproglašenih republika Donbasa prelaze pod spoljnu upravu vlasti DNR i LNR.\n„U preduzećima pod ukrajinskom jurisdikcijom u Donjeckoj Narodnoj Republici od ponoći je uvedena spoljna državna uprava“, saopštili su iz saveta ministara samoproglašenih republika.\nU Vladi Luganske Narodne Republike su takođe potvrdili informaciju o uvođenju spoljne uprave.\n„Uvodi se spoljni administrator iz LNR i porezi će se slivati u budžet Republike“, rekao je sagovornik agencije.\nU ovom trenutku, na teritoriji DNR i LNR radi nekoliko velikih preduzeća i na desetine rudnika koji su ostali pod jurisdikcijom Ukrajine. Radnicima se plata isplaćuje u ukrajinskim grivnama.\nLideri DNR i LNR, Aleksandar Zaharčenko i Igor Plotnicki, 27. februara su izašli sa ultimatumom, zatraživši da se do ponoći 1. marta ukine blokada republika. U protivnom, oni su obećali da će uvesti spoljnu upravu svim preduzećima pod ukrajinskom jurisdikcijom i prestati da isporučuju ugalj Ukrajini.


HomeDRUŠTVONovo vojno vozilo nosiće ime po Miroslavu Lazanskom\n„Lazanski“ bi fizički trebalo da bude sličan „lazaru 3“ (printskrin)\nNovo vozilo srpske vojske, koje bi moglo da ponese ime pokojnog vojnog komentatora „Politike” i ambasadora Srbije u Rusiji Miroslava Lazanskog, biće modifikovana verzija postojećeg „lazara 3“. Glavna razlika između „lazara 3“ i „lazanskog“ biće top, javlja RTS.\nOvo vozilo bi trebalo da ima top 30 puta 173 milimetra, sa odgovarajućom municijom koju pravi „Sloboda“ u Čačku, mitraljez i dva lansera za savremene protivoklopne vođene rakete. To će biti nastavak „lazara 3“.\n„Pored dobre vatrene podrške koje može da ostvari, zaštiti ljudstvo od kalibara 12,7 milimetara s prednje strane i municije kalibara 7,62 milimetra s bočnih strana“, navodi major Vojske Srbije Aleksandar Grujić.\n„Dakle, pruža dobre manevarske sposobnosti, zaštitu ljudstva i dobru vatrenu podršku“, dodaje Grujić za RTS.\n„Lazanski“ bi fizički trebalo da bude sličan „lazaru 3“, ali pretpostavlja se da će prilikom ispitivanja biti nekih korekcija koje će biti uslovljene ugradnjom naoružanja i novom elektronikom.


Uvek pod velom tajne: Godina u kojoj ni „vladari sveta“ ne zasedaju - Sputnjik Srbija\n11:12 14 Jun 2021\nUvek pod velom tajne: Godina u kojoj ni „vladari sveta“ ne zasedaju\n15:15 03.12.2020 Preuzmite kraći link\nPiše Radmila Alkalaj\nRadmila Alkalaj. Sputnik Srbija\nKako se 2020. godina približava kraju sve je izvesnije da se tradicionalni godišnji sastanak Bilderbeške grupe neće održati. Kako je još proletos navedeno na zvaničnoj internet stranici grupe, godišnje zasedanje „vladara sveta“ je odloženo zbog ograničenja putovanja i u skladu sa preventivnim merama zbog pandemije virusa korona.\nDrugih zvaničnih informacija nema, što ostavlja mesto za spekulacije o družini koja je već višeslojno obavijena velovima misterija.\nGrupa se poslednjih godina uglavnom sastajala u maju ili početkom juna, a ovogodišnje odlaganje pojedinci su protumačili kao pokušaj skretanja pažnje javnosti sa same grupe.\nOtkazan sastanak zbog skandala – samo jednom\nUkoliko se u finišu godine, koju je obeležio kovid 19, na brzinu ne organizuje sastanak, ovo će biti drugi put da se Bilderberzi ne okupljaju od svog osnivanja 1954. godine.\nGodišnji sastanak ovog tajanstvenog društva, do sada, nije održan samo jednom, 1976. godine. Razlog otkazivanja ovog sastanka bila je umešanost holandskog princa Bernharda u skandal sa podmićivanjem u koncernu za proizvodnju oružja Lokid. Zanimljivo je da je princ Bernhard prvih 20 godina vodio poslove Bilderberške grupe.\nBilderberška grupa prvi put se okupila pre 66 godina u Holandiji, a naziv je dobila po hotelu u kojem su se sastali. Od tada, ona svake godine okuplja oko 150 najuticajnijih ljudi sveta. Iz godine u godinu pojavljuju se nova imena, ali neki od učesnika „potrajali“ su i više decenija.\nNa konferencijama je od početaka Bilderberga do danas bilo oko 2.500 učesnika, među kojima su političari, šefovi najvećih svetskih kompanija i banaka, kao i urednici zapadnih medija\nMeđi učesnicima su bili nemačka kancelarka Angela Merkel, američki diplomata Ričard Holbruk, bivši šef francuske diplomatije Bernar Kušner, milijarder Džordž Soroš, glavni urednici listova Vašington post i Njujork tajms. Na sastancima je učestvovao i milijarder Dejvid Rokfeler, holandska kraljica Beatriks, šefica MMF-a Kristin Lagard, bivši američki državni sekretar Henri Kisindžer, bivši direktor CIA Dejvid Petreus, bivši komandant oružanih snaga NATO-a u Evropi Filip Bridlav i bivši rukovodilac britanske obaveštajne službe Mi-6 Džon Sojers, zatim Margaret Tačer, Fransoa Miteran, Pedi Ešdaun, Bil i Hilari Klinton, Toni Bler i mnogi drugi.\nGrupu prate razne teorije zavere kao i brojne kritike zbog tajnovitosti sastanaka koje održavaju.\nNeki grupu optužuju za tajno upravljanje svetom i vladama uticajem na odluke EU, STO, Svetskog ekonomskog foruma... Optužuju ih i da nastoje da uspostave kontrolu nad novcem i resursima u celom svetu i tako kroje sudbinu čovečanstva.\nUčesnici Bilderberške konferencije podležu posebnim pravilima, a najvažnije je tzv. pravilo Četam hausa (1927. ga je postavio britanski Kraljevski institut za spoljne poslove).\nTo znači da učesnici sastanaka imaju strogu obavezu ćutanja o sadržaju razgovora i izlaganja referenata. Takođe, medijima nije dozvoljeno da izveštavaju sa ovog događaja, pa su česte kritike na račun netransparentnosti Bilderberga.\nDa li je Kisindžer ratni zločinac ili idealista\nZašto svi verujemo u teorije zavere?\nvirus korona, teorije zavere, Bilderberg grupa, Bilderberška grupa, Bilderberg grupa, Bilderberg\n10:57 Novo poglavlje u istoriji ruske mornarice: Američki mediji o „zastrašujućoj“ podmornici „Kazanj“


Humanitarni Pet Party Maskenbal za ljubimce Beograda | Adria Daily\nNajveći Pet Party Maskenbal humanitarnog karaktera održaće se po sedmi put, u subotu 13. maja u 13 časova, u atrijumu tržnog centra Delta City. Ceo dan biće posvećen kućnim ljubimcima svih vrsta, rasa i uzrasta i njihovim vlasnicima, kao i kucama i macama bez doma.\nU okviru Pet Party Maskenbala biće organizovano biranje pobednika u zabavnim kategorijama, kao što su najslađi repić, super klempa, cica zavodnica i druge, koje će birati stručni žiri. A svi oni koji prodefiluju zelenim tepihom i fotografišu se, dobiće besplatan paketić, kao i mogućnost da učestvuju u online takmičenju za titulu Petface Beograda i tako osvoje vredne nagrade.\nKao i prethodnih godina i ovaj događaj će biti humanitarnog karaktera i prikupljaće se paketići za napuštene kuce i mace glavnog grada o kojima brinu beogradska udruženja. Pregršt interesantnih i kreativnih sadržaja očekuje sve posetioce, u kojima će sigurno najviše uživati najmlađi vlasnici mezimaca.\nPrijave za učešće traju do petka 12. maja, a svi zainteresovani mogu da se prijave na portalu www.petface.net.\nSve posetioce tržnog centra Delta City i brojne ljubimce očekuje odličan provod i brojni pokloni iznenađenja na tradicionalno najvećoj žurci za ljubimce.\nTagsBeograd delta city najave\nSutra projekcijom filma “Još jednom s emocijom” počinje jubilarni 10. Beldocs festival


NoviMagazin.rs - Nema prepreka za nastavak saradnje DS i SPS\n► Nema prepreka za nastavak saradnje DS i SPS\nNema prepreka za nastavak saradnje DS i SPS\nAktuelna neslaganja oko predsedničkih izbora nemaju bitan značaj. DS i SPS nemaju zajedničko izborno telo, u izbornoj borbi se ne „tuku“ za iste glasove, što je velika prednost kada se stvaraju koalicije.\nVarnice između Demokratske stranke i Socijalističke partije Srbije posmatram samo kao deo predizborne kampanje. Nikakve bitnije promene odnosa između dve stranke ne očekujem, kaže Đorđe Vukovićiz Cesida. Ivica Dačić je prilično oštro istupio protiv najave eventualnog spajanja predsedničkih i parlamentarnih izbora. Da li to može da utiče na odnos između dve stranke i na njihovo buduće partnerstvo?\nDS i SPS su u sadašnjoj vladi u koaliciji. Sada smo uveliko u predizbornoj kampanji i svaka od tih stranaka pokušava da pridobije što veći broj birača. SPS nastoji da pokaže kako se bitno razlikuje od DS-a. Sve je to predmet predizborne kampanje.\nSPS je pred kraj mandata sadašnje vlade bila najvažniji koalicioni partner DS-a. Kakvi su izgledi da se stranka nakon ovih izbora učvrsti kao treća politička grupacija u Srbiji?\nNajverovatnije je da će SPS biti treća stranka po snazi, uz sve ograde koje tu mogu da postoje. To će je, naravno, činiti potencijalnim koalicionim partnerom buduće vladajuće stranke. Najprirodnije (i najverovatnije) je ponovno priklanjanje savezu sa DS-om. Među njima nije bilo problema u odnosima i logično je očekivati da teže da se koalicija nastavi.\nAktuelna neslaganja oko predsedničkih izbora nemaju bitan značaj. DS i SPS nemaju zajedničko izborno telo, u izbornoj borbi se ne „tuku“ za iste glasove. Sa tog stanovišta, oni su u nekoj vrsti savršene simbioze, što je velika prednost kada se stvaraju koalicije. DS ima mnogo više problema u saradnji sa LDP jer te dve partije jedna drugoj uzimaju glasove.\nIzmeđu SPS-a i DS-a postoje ideološke razlike i razlike koje se tiču odnosa prema režimu Slobodana Miloševića. Ministar iz SPS-a i danas drži Miloševićeve fotografije u kabinetu.\nSve je to predmet izborne kampanje, i izjave Milutina Mrkonjića i njegovo prisustvo na mitingu Srpske radikalne stranke. Jedan deo biračkog tela čiju naklonost uživa SPS to razume. Partiji su potrebni glasovi i ona se sa tog stanovišta ponaša racionalno, nastoji da pošalje poruku i svojim bivšim biračima.\nA šta je sa ideološkim i moralnim vrednostima? Pitanje je da li, kada je reč o vrednostima, kod neke stranke možemo naći ideološki motiv. Svuda se stranke bave realnom politikom i pokušavaju da osvoje što više glasova. Pitanje je da li je široko biračko telo u mogućnosti da razume vrednosti moderne Evrope. SPS je ulaskom u koaliciju sa DS 2008. napravila „salto mortale“. Ona pokušava da pokaže otvorenost za evropske vrednosti, a da istovremeno zadrži biračko telo. Ne može se očekivati od ljudi koji su ranije čvrsto verovali u Miloševićevu nacionalističku politiku da radikalno menjaju svoj pristup i vrednosti.\nDa, ali se ne može očekivati ni da društvo ide napred ukoliko ne usvaja neke nove vrednosti Ozbiljno se postavlja pitanja da li mi imamo kapacitet da sve uradimo kako bismo želeli, a DS će se ponovo naći u situaciji da bira manju štetu. U gotovo svim bivšim socijalističkim zemljama imali smo povratak starih komunista u vidu reformisanih partija. Imaju nasleđenu infrastrukturu, ljude sa iskustvom, i to im je velika prednost u odnosu na druge.\nSPS je u minulih 20 godina uspevala da osvoji značajan broj biračkih glasova, imaju čvrsto opredeljene pristalice i sada nastoji da vrati deo biračkog tela. Uspeli su da se reformišu i da se predstave kao partija za koju se ne vezuju loše stvari. Najmanje pristalica imaju u populaciji između 30 i 50 godina jer je taj deo stanovništva nosio smenu režima. Sada uspevaju da pribave naklonost i dela mlađe populacije koja ne pamti ono što je bilo pre 20 godina. Činjenica da je Dačić bio ministar unutrašnjih poslova im je takođe bila od koristi.\nautor: Dragan Janjić\tizvor: Novi magazin\tsps /\nSPS nije apsolvirala nasleđe ratova i antibirokratske revolucije\nSve u našem društvu nekako se analizira od poslednjeg događaja na kojem političari nastoje da senzibiliziraju javnost. Gubi se tok koji bi ljudima pomogao da razumeju u kom pravcu ide zemlja,... Dačić spreman da se kandiduje protiv Tadića\nSilnu su energiju nove vlasti potrošile na nastojanja da uspore ispunjavanje zahteva Haškog tribunala i da sačuvaju suverenitet Kosova, bijući tako izgubljene Miloševićeve bitke. Socijalisti... Tadić se odrekao Dinkića\nBivši premijer Srbije Zoran Živković ocenio je da se Boris Tadić odrekao Mlađana Dinkića i da bi narednu vladu mogli da formiraju DS, SPS i LDP. Dačić: Nema dogovora ni o većini ni o premijeru\nIvica Dačić negirao je danas da je postignut bilo kakav dogovor o formiranju parlamentanre većine i o tome ko će biti premijer. Bajatović: Dogovor sa DS-om i dalje stoji\nPotpredsednik Socijalističke partije Srbije Dušan Bajatović izjavio je večeras da očekuje da Tomislav Nikolić, kao novi predsednik Republike, mandat za sastav vlade prvo dodeli Srpskoj... Pročitajte i...


Budžetski deficit Srbije za 11 meseci 313 miliona evra | Kamatica\nPočetna > vest > Budžetski deficit Srbije za 11 meseci 313 miliona evra\nBudžetski deficit Srbije za 11 meseci 313 miliona evra\nTekst objavljen: 18.12.2015 15:14\nBudžetski deficit Srbije za 11 meseci ove godine, zaključno sa novembrom, iznosi 38,2 milijarde dinara (313,7 miliona evra), objavilo je danas Ministarstvo finansija.\nNa mesečnom nivou, u novembru su ostvareni prihodi od 81,9 milijardi dinara (672,6 miliona evra), dok su rashodi dostigli 82,2 milijarde dinara (675 miliona evra), što je rezultiralo deficitom od 300 miliona dinara (2,4 miliona evra), prema novembarskom izveštaju o makroekonomskim i fiskalnim podacima, objavljenom na sajtu Ministarstva finansija.\nPoreski prihodi su u novembru su iznosili 72,3 milijarde dinara, pri čemu je, kao i obično, najveći priliv bio po osnovu PDV-a u iznosu 34 milijarde dinara.\nRashodi su bili na nivou ovogodišnjeg proseka, s tim što je najveće odstupanje zabeleženo kod plata zbog jednokratne isplate zaposlenima u prosveti. Ukupno je na isplatu zarada utrošeno 20,9 milijardi dinara.\nTransferi organizacijama obaveznog socijalnog osiguranja (Fond PIO, RFZO, NSZ i fond SOVO) iznosili su 21,6 milijardi, u kojima se najveći deo od 17,9 milijardi dinara odnosi na penzije.\nNa nivou opšte države je u periodu januar-novembar 2015. zabeležen deficit u iznosu od 65,2 milijarde dinara (535,4 miliona evra), dok je deficit u novembru iznosio 2,1 milijardu dinara (17,2 miliona evra).\nKod AP Vojvodine je zabeležen suficit u iznosu od 700 miliona dinara, dok na nivou lokalnih samouprava suficit iznosi 9,2 milijarde dinara, navodi Ministarstvo finansija.\nbužetski deficit budžet ministarstvo finansija


Đilasov i Obradovićev saradnik Željko Veselinović PROTERUJE ITALIJANE IZ KNJAŽEVCA! – Knjaževačke vesti\nHome / Drugi pišu / Đilasov i Obradovićev saradnik Željko Veselinović PROTERUJE ITALIJANE IZ KNJAŽEVCA!\nĐilasov i Obradovićev saradnik Željko Veselinović PROTERUJE ITALIJANE IZ KNJAŽEVCA!\nin Drugi pišu, Knjaževac, Najave, Obaveštenja, Politicka desavanja December 29, 2017\t0 1,153 Views\nItalijanska fabrika obuće “Falc East” u Knjaževcu zapošljava oko 900 radnika, što je za opštinu Knjaževac izuzetno značajno. Prosečna plata je 33000 dinara. Željko Veselinović i sindikat Sloga žele da oteraju Italijane i naprave socijalnu bombu u Knjaževcu, navodi portal Tanjug, Republika.\nnamerno izazivaju štrajkove, a poslodavci zbog nemogućnosti daljeg rada planiraju da zatvore kompletnu proizvodnju.\nŽeljko Veselinović je sad partner Boška Obradovića i zajedno učestvuju na mitinzima i tribinama, a pre toga je bio blizak saradnik Dragana Đilasa.\nŽeljko Veselinović za račun Boška i Đilasa tera poslodavce iz Srbije i time ugrožava egzisgenciju 900 radnika i njihovih porodica što bi za mali i siromašni Knjaževac značilo katastrofu.\nInače, Veselinovićev predsednik sindikata iz fabrike ima 70 dana bolovanja.\nPrevious: Ženska odbornička mreža osuđuje : Seksističke objave direktora Elektrodistribucije u Knjaževcu\nNext: Knjaževac : Izvinjenje Predraga Stojanovića Ženskoj odborničkoj mreži


N Selection - Kačket\nObavezni kolačići čine stranicu upotrebljivom omogućavajući osnovne funkcije kao što su navigacija stranicom i pristup zaštićenim sadržajima. N Selection koristi kolačiće koji su neophodni za ispravno funkcionisanje naše web stranice, kako bismo omogućili pojedine tehničke funkcije i tako Vam osigurali pozitivno korisničko iskustvo.\nStatistički kolačići anonimnim prikupljanjem i slanjem podataka pomažu vlasnicima stranice da shvate na koji način posetioci komuniciraju sa stranicom. Radi se o kolačićima koji N Selection-u omogućuju web analitiku, tj. analizu upotrebe naših stranica i merenje posećenosti, koju N Selection sprovodi kako bi poboljšao kvalitet i sadržaj ponuđenih usluga.\n© N SELECTION 2019. Created by Enetel Solutions


SIPA hapsi službenike UIO BiH, pretresi na šest lokacija\nCrna HronikaTOP VIJESTIVijesti\nObjavio DK Na Feb 3, 2021 0\nU toku je akcija pripadnika Agencije za istrage i zaštitu BiH (SIPA).\nPrema prvim informacijama počela su hapšenja službenika Uprave za indirektno oporezivanje (UIO) BiH.\nRadi se o službenicima Grupe za suzbijanje krijumčarenja Regionalnog centra Tuzla UIO BiH. U toku su pretresi na šest lokacija u Tuzli, Bijeljini, Lukavcu, Gradačcu i Lončarima.\nPortal Istraga.ba piše da SIPA u ovom predmetu provodi istragu protiv najmanje šest osoba i u toku su pretresi njihovih stanova i drugih objekata koje koriste. Prvoosumnjičeni je, prema informacijama Istrage, Boris Filipović, šef Grupe za sprečavanje krijumčarenja i prekršaja u Regionalnom centru Uprave za indirektno oporezivanje u Tuzli. Osim njega, pod istragom su još Milorad Krčar, Elvir Ćosić, Vedad Osmanović, Ladisav Zabo i Benko Galić.\nNezvanično, osumnjičeni službenici UIO su godinama reketirali poduzetnike na Tržnici Arizona što je dokumentovano primjenom posebnih istražnih radnji.\nMiladinović o akciji “Brend”\nPrema njegovim riječima, pretresi se vrše po naredbama Suda BiH u cilju otkrivanja tragova i predmeta koji se mogu dovesti u vezu sa počinjenjem krivičnog djela udruživanje radi činjenja krivičnih djela u vezi sa krvičnim djelima primanje dara i drugih oblika koristi te zloupotreba položaja ili ovlaštenja.\nTužilaštvo o akciji u Tuzli\nPo nalogu tužitelja iz Posebnog odjela za organizirani kriminal, privredni kriminal i korupciju, policijski djelatnici Državne agencije za istrage i zaštitu (SIPA) na području Tuzle provode akciju koja je usmjerena na ukupno šest osumnjičenih osoba, uposlenih u Upravi za indirektno oporezivanje BiH (UIOBiH).\nIstraga se odnosi na osumnjičene koji su dužnosnici UIOBiH, uposleni u Grupi za sprečavanje prekršaja i krijumčarenja Regionalnog ureda UIO u Tuzli.\nTokom istrage, koju vodi Tužilaštvo BiH, prikupljeni su dokazi da su osumnjičeni koji su uposleni u Grupi za sprečavanje prekršaja i krijumčarenja, počinili koruptivna krivična djela, tako što su primali darove ili druge oblike koristi kako ne bi poduzeli službene radnje koje su morali poduzeti, radi otkrivanja nezakonitosti prilikom uvoza roba na područje Bosne i Hercegovine.\nNakon što se aktivnosti na terenu u potpunosti okončaju, postupajući tužitelj donijet će odluku o daljim aktivnostima u predmetu, saopćeno je iz Tužilaštva BiH.\nDanas sastanak Koalicije za Mostar i BH bloka


Šestoro ambasadora ne dolazi na konsultacije u MVP? - PV Informer Šestoro ambasadora ne dolazi na konsultacije u MVP? - PV Informer\n4 meseca pre 220 pregleda Izvor: antenam.net\nNa konsultacije koje sjutra treba da budu održane u Ministarstvu vanjskih poslova neće doći ambasadori: Nebojša Kaluđerović (SAD), Darko Pajović (Kina), Vera Kuliš (Njemačka), Ivan Ivanišević (Francuska), Sanja Vlahović (Italija) i Miodrag Vlahović (Sveta Stolica).\nMinistarstvo vanjskih poslova i premijer Krivokapić izazvali su pravu buru u crnogorskoj javnosti ocjenom da su pojedini ambasadori radili na štetu državnih interesa, a onda i direktivom da svi šefovi DKP kupe kartu “u jednom pravcu” i pojave se 18. januara u Podgorici.\nPredsjednik države odbio je da potpiše Vladin opoziv osam crnogorskih ambasadora. Milo Đukanović je svoje odbijanje utemeljio, između ostalog, na izostalom obrazloženju opoziva i nepoštovanju profesionalnog i ljudskog digniteta naših diplomata.


Elektromreža Srbije potpisala ugovore o dualnom obrazovanju sa našim đacima\nBeograd, 18. oktobar 2019. - Direktorka EMS AD Jelena Matejić potpisala je danas ugovore o dualnom obrazovanju sa tri učenika Elektrotehničke škole „Nikola Tesla“ iz Niša. Reč je o učenicima drugog razreda koji se školuju za profil Elektromonter mreža i postrojenja.\nZa tri učenika ETŠ „Nikola Tesla“ iz Niša u naredne dve godine biće obezbeđena praktična nastava u EMS-ovom području pogona prenosnog sistema Niš, u skladu sa školskim planom i programom. EMS AD je odlučio da pruži i finansijsku podršku učenicima, kojima će biti isplaćivan pun iznos minimalne cena rada za vreme provedeno u kompaniji, iako Zakon o dualnom obrazovanju predviđa naknadu koja je skoro za trećinu manja od toga. Uz naknadu za učenje kroz rad, učenicima će biti obezbeđene i naknade za prevoz i ishranu, kao i osiguranje za slučaj povrede.\n- Kao društveno odgovorna kompanija, prepoznali smo značaj povezivanja privrede, odnosno tržišta rada i sistema obrazovanja, tako da smo se uključili u program dualnog obrazovanja „Učenje kroz rad“. Na poziv Privredne komore Srbije, koja je nosilac ovog programa, naši zaposleni su učestvovali u više radionica i pružili doprinos uvođenju modela dualnog obrazovanja u srednjoškolskom sistemu Srbije, ali i modernizovanju obrazovnog profila Elektromonter mreža i postrojenja – istakla je direktorka Jelena Matejić.\n- Sigurna sam da ćemo učenicima pružiti funkcionalno i primenljivo znanje, prvenstveno vodeći računa o njihovoj bezbednosti i zdravlju na radu. Benefit za našu kompaniju je u tome što dobijamo mlade kadrove profila Elektromonter mreža i postrojenja koji će u velikoj meri biti osposobljeni za rad. Budući da je ovo prva generacija učenika sa kojom EMS AD učestvuje u ovom programu, iskustva će svakako biti korisna i za naredne generacije koje ćemo osposobljavati po ovom modelu. Uz stipendije koje već godinama dodeljujemo srednjoškolcima i studentima, ovo je još jedan vid napora koji ulažemo kako bi vrednim i talentovanim mladim ljudima pomogli da se profesionalno ostvare u svojoj zemlji – rekla je Jelena Matejić.\nDirektor ETŠ „Nikola Tesla“ iz Niša Nebojša Sokolović saglasio se da ovaj program predstavlja odličnu šansu za profesionalni razvoj mladih ljudi i izrazio uverenje da će učenici koji su potpisali ugovore svojim zalaganjem steći poverenje starijih kolega i zaslužiti svoje mesto u Elektromreži Srbije.